
Janice apucă baretele gentii şi se pregăti s-o şteargă de-acolo. 
Apoi ascultă de glasul raţiunii — si tânărul avea dreptul la o 
pauză de prânz, iar cineva care nu are nimic să-şi reproşeze n- 
are niciun motiv să fugă. Îi făcu semn cu mâna și îi zâmbi larg. 
Wilson, încântat, porni spre ea cu paşi mari. 

— l-am trimis totul avocatului, îi spuse. 

Spera în mod evident că ea o să-l invite să se aşeze. 

— Grozav, răspunse Janice. Deci mâine va fi totul pregătit. 

Era necesar să se arate amabila, firește, dar nu şi să se joace cu 
focul. 


— Da, trebuie doar să veniți pe la începutul după-amiezii. 
Şeful meu abia aşteaptă să vă cunoască. Voia să ştie cum vă 
numiți, i-am zis (Wilson afișă un rictus jalnic) că vă cheamă 
domnisoara Brent. 

— Aţi făcut foarte bine, răspunse Janice. Dacă șeful 
dumneavoastră caută să-mi afle numele, reamintiti-i că doresc 
să deschid un cont anonim, altminteri îmi plasam banii la 
Londra. Tata e ciudat, ce-ţi oferă binedispus luni, iti ia înapoi 
marti, de cum deschide ochii dimineaţa. Trebuie să-mi asigur 
urgent viitorul, şi mai ales independenţa, intelegeti, nu-i asa? 

Se opri, de teamă că spusese prea mult. 

Wilson incuviinta din cap; părea obsedat de gura ei, îi 
devorase buzele cu privirea la fiecare cuvânt rostit. 

— Puteţi conta pe mine, îngăimă el. Imi permiteti să vă ofer o 
cafea? 

— Poate mai târziu, răspunse Janice. Dati-mi numărul de 
telefon, în caz că mă plictisesc diseară. 

Această promisiune discretă îl dădu gata pe tânăr. 
Tremurând tot, scrise repede numărul de telefon pe servetelul 
de hârtie, apoi se retrase. 

Pe când el se îndepărta, Janice ridică mâna şi-i strigă: „Pe 
foarte curând!” 

Nici Rita Hayworth nu s-ar fi descurcat mai bine în Gilda, ar 
fi exclamat David, dacă ar fi asistat la scenă. 

Janice achită nota, rupse colțul servetelului si plecă la rândul 
ei, schimbând traseul de câteva ori, ca să se asigure că Wilson 
nu o urmărea. Acum era convinsă că șeful acestuia o bănuia. 
Devenise imposibil să se mai ducă la întâlnire a doua zi și se 
făcuse prea târziu ca să părăsească insula; zborul spre Londra 
decola peste o jumătate de oră. Janice se gândi la abc-ul unei 
arte pe care o practica în meseria ei de jurnalistă mai bine decât 
oricine: să-ți flatezi prada ca s-o tragi de limbă. lar în Wilson 
avea candidatul ideal. Iniţial, regretase că, doar pentru a scăpa 
de el, îi dăduse de înțeles că ar putea lua cina împreună. Dar, 
dacă reflecta mai bine, poate că era o idee genială. Cu condiţia 
ca Wilson să vină cu laptopul, cu condiţia ca ea să reușească să 
introducă virusul fără ca el să observe. Cam multe ipoteze. Se 


întoarse la hotel. 


Seara a opta, între Jersey şi Roma 

Întinsă în pat, Janice se conectase la forum. În așteptarea 
întâlnirii cu Grupul, citea presa locală, dar nu găsea nimic 
interesant. Brusc, pe ecran se deschise o fereastră și apăru 
pseudonimul Ekaterinei, urmat de un cod care o identifica 
formal. 

— Unde ești? întrebă Janice. 

— În camera mea, tastă Ekaterina. 

— Singura? 

— De ce? 

— Ghicesc în vocea ta. 

— Îmi percepi vocea prin tastaturile noastre? 

— Unde mă aflu eu, în afară de a număra pescăruși sau a te 
matoli într-un pub, n-ai mare lucru de făcut. Dar tu, la Roma, să 
stai la ora 6 seara în cameră... ești foarte obosită? Asta dacă nu 
cumva Mateo e cu tine. 

Ecranul rămase mut câteva clipe. 

— Ele în stup. Asa își numește birourile... un nume destul 
de inspirat, o mulțime de programatori plini de coşuri roiesc pe- 
acolo. 

— $i tu îl aştepţi acasă? 

— Intr-un mic hotel. 

— V-aţi certat? 

— M-am instalat aici adineauri, m-am distanțat putin. 

— Prea am folosit si răsfolosit genul ăsta de fraze, ca să nu 
știu ce înseamnă. 

— Şi ce înseamnă? scrise Ekaterina. 

— De ce anume te temi? 

— Habar n-am. 

— Să reformulez întrebarea: de el sau de tine? 

— De noi. 

— A trecut atâta timp de când n-am mai zis „noi”, dacă ai sti 
ce dor îmi este! Ce ai de pierdut? 

— Pe mine. 

Între Jersey şi Roma se lăsă o tăcere semnificativă. 


— Așadar, îl iubeşti. 

— Putem să ne întoarcem la treburile noastre? Cum ţi-a mers 
azi? întrebă Ekaterina. 

— O catastrofă. Nu doar că am dat greş, dar cred că am fost 
reperată. Am impresia că sunt supravegheată, continuă Janice. 

— E o impresie sau o certitudine? 

— Am luat telefonul din cameră să-l sun pe David, răspunse 
Janice, pusesem telefonul la încărcat. Imediat ce-am ridicat 
receptorul, am auzit un declic. Așa că am lăsat receptorul jos, 
fiindcă David poate să vorbească non-stop 10 minute și am 
coborât tiptil la recepţie. Patroana hotelului stătea si ea la 
telefon, interlocutorul trebuie să fi fost şi mai limbut decât 
David, întrucât ea nu scotea un cuvânt. Fie a fost o coincidență, 
fie îmi asculta conversaţia. 

— De ce ar fi făcut asta? 

— Îmi închipui că, pe insula asta, toţi se cunosc între ei si nu 
m-ar mira ca ea să fi făcut un serviciu cuiva... ori eu înnebunesc 
și am halucinații. 

— Asculta-ti instinctul si sterge-o de-acolo fără întârziere! 

— Azi e prea târziu. N-a mai rămas decât feribotul care 
pleacă la noapte spre Irlanda, dar ce dracu’ să fac la Dublin? In 
plus, iti aduc aminte că nu mi-am îndeplinit misiunea. 

Ekaterina strânse între dinți capătul stiloului, apoi îl puse pe 
masă și-și aprinse o ţigară. 

— Ai nevoie de ajutor. 

— Nu ar merge la distanţă, asta-i problema, altfel nu m-aș fi 
lăsat reperata aşa prosteste. 

— Vorbeam de ajutor la fata locului. 

— De la tine? 

— Nu, sunt prea exaltată ca să-ți fiu utilă, mai ales ținând 
cont de circumstanțe. Mă gândeam mai degrabă la Mateo, nu 
cunosc pe nimeni mai prudent decât el. 

— Asta ti-ar oferi un pretext să-l suni sau un motiv să-l 
îndepărtezi de tine? 

— Îi zic sau te descurci fără el? 

— Ai dreptate... Am un plan B și nu strică să-l pună doi în 
aplicare. 


— OK, mă ocup. 

— Stai puţin, ce se întâmplă între voi? La Kiev, părea că vă 
intelegeti. 

— Azi-dimineata, am actionat singura. L-am pandit pe Baron 
și l-am urmărit până într-un parc sa văd cu cine se întâlnește. 

— Cu cineva important? 

— Daca-ti spun, promite-mi că o să faci pe mirata mai târziu, 
mi-am luat portia de susceptibilitate pe ziua de azi. Baron a 
discutat cu un tip greu de la Vatican. 

— De ce Vatican? 

— Tocmai asta încercăm să aflăm, Mateo caută un fir. 

— Şi v-aţi certat pentru că Baron s-a întâlnit cu un tip în 
sutană? 

— Bărbatul respectiv se plimba în civil, având un iPhone 
ultimul racnet... Probabil că Vaticanul nu consideră 
modernitatea un păcat! Mateo l-a identificat datorită unui 
program de recunoaștere facială. Omul ăsta nu încetează să mă 
surprindă. 

— Ai furat iPhone-ul unui om al bisericii? 

— Oh, nu! Am făcut doar o poză cu întâlnirea. Și aşa ajungem 
la subiectul care a răcit lucrurile între noi. După Mateo, mi-am 
asumat riscuri stupide, exagerate; după mine, el turbează 
fiindcă am reușit fără el. Iti dai seama că n-am primit felicitări 
deloc! 

— Eu te felicit, dar ţi-ai asumat riscuri exagerate. 

— Ai fi făcut la fel. Hai că-l sun, conectează-te iar peste o oră. 


Ekaterina se învârtea de colo-colo în camera ei, uitându-se 
cand la pachetul de ţigări, când la mobil. Poate daca-si aprindea 
o ţigară se mai calma putin. Să-l sune pe Mateo ar fi avut efectul 
contrar. Ezită înainte de a-i trimite un SMS. 

— Poţi să vii acolo unde ne-am jucat de-a turiștii? 

Se uită lung la telefon; răspunsul se lăsa aşteptat, asa că isi 
aprinse ţigara. Ecranul se lumină. 

— De ce să nu ne vedem la mine? 

— Trebuie să vorbim, e urgent. 

De astă dată, răspunsul sosi imediat. 


— Ce fel de problemă? 
— Poţi sau nu? 
— Sunt pe drum, si eu trebuie să-ți vorbesc. 


Călare pe motocicletă, tulburat de cuvintele și de tonul 
Ekaterinei, Mateo făcea slalom pe străzile din Roma, 
murmurând sub cască scuzele pe care plănuia să i le prezinte. O 
să-i spună că nu-și revenise după noaptea aceea din Oslo când 
trăise o teamă fără precedent la gândul că ea ar putea să cadă 
sub gloantele ucigaşilor lui Vickersen. O groază încă si mai 
puternică decât cea resimţită în noaptea cand se despartise de 
tatăl său. Îl scosese din minţi ideea că ea infruntase de una 
singură un om al cărui bodyguard o urmărise cu arma în mână. 
Regreta că se enervase, că o numise inconștientă. Probabil că nu 
era cel mai delicat mod de a-i deschide ochii asupra 
sentimentelor lui, nici de a-i mărturisi că însemna pentru el mai 
mult decât voia ea să înțeleagă, dar cuvintele lui măcar aveau 
meritul de a fi sincere. 

Traversând Tibrul, evita la mustață un camion care iesise din 
coloană fără să semnalizeze si decise că viata e prea scurtă 
pentru a te pierde în ipoteze. O să-i spună ceea ce ea nu voise să 
audă când îl întrebase despre cuceririle lui trecute, si anume că e 
îndrăgostit de ea. 

Ea îl aştepta aşezată pe marginea fântânii; se ridică să-i vină 
în întâmpinare. Purta o rochie de vară ca o ceaţă, cel putin asa i 
se păru lui Mateo când se apropie, cu inima strânsă și cu 
palmele umede. I se mai păru si că iarna cea mai grea inghetase 
brusc toată zona si toţi turiştii. In jurul Ekaterinei, totul 
încremenise. El ezită să întindă mâinile și s-o imbratiseze, doar o 
privi atent, subjugat de expresia ei malitioasa. 

Primi un sărut pe obraz, apoi îi simţi buzele atingându-le 
uşor pe ale lui. 

— Ce voiai să-mi spui? îngăimă el. 

Nu există nimic mai frumos si mai imbecil decât un bărbat 
copleșit de iubire. 


Ekaterina îi relată conversaţia pe care o avusese cu Janice și, 
râzând puţin de el, îi mărturisi îngrijorarea ei. Prietena lor 
dăduse dovadă de imprudenţă și plătea pentru asta. Întrucât nu 
voia să renunțe, îi trebuia o mână de ajutor înainte să se pună cu 
adevărat în pericol. Ekaterina consultase orarul curselor aeriene. 
Mateo putea să doarmă seara la Heathrow, apoi să ia primul 
zbor de dimineaţă, care ateriza la Jersey la ora 10. 

Mateo nu statu la discuţii. Hotari să treacă pe la birou, să-și 
strângă echipamentul necesar, apoi pe acasă, să-și ia câteva 
lucruri. Cu motocicleta, o să ajungă la timp la aeroport. 

Îi promise s-o sune de la Londra. 

— Tu ce voiai să-mi spui? îl întrebă Ekaterina înainte să se 
despartă. 

— Nimic. Mă rog, ar fi ceva. Pe tipul cu care s-a întâlnit Baron 
dimineaţă îl cheamă Giacomo Rubino. E foarte apropiat de 
papă, îi organizează întâlnirile oficiale. 

— Baron, primit de papă? Vrea să convertească Biserica la 
extrema dreaptă? 

— Nu cred că asta intră în planurile lui, aşa cum nu cred că 
vrea să fie primit de papă. 

— Atunci, nu mai pricep nimic. 

— Rubino e un intermediar, la fel si Baron, îi explică Mateo. 
Mai rămâne să aflăm cine încearcă să obţină o întrevedere cu 
Sanctitatea Sa şi ce interese serveşte. O să-ţi transfer programul 
care păstrează legătura cu spyware-ul pe care i l-am plasat în 
telefon. Tu trebuie să te conectezi la Wi-Fi-ul de la hotelul lui ca 
să primeşti datele culese de ieri încoace. Cu putin noroc, e- 
mailurile și conversațiile telefonice o să ne ofere mai multe 
informații. 

Ekaterina făcu un pas în spate și se uită la Mateo cu un aer 
perplex. 

— Am auzit bine? 

— Probabil că da, stăm chiar unul lângă altul si în Piazza e 
ciudat de liniște. 

— Îmi ceri să mă duc să-l spionez pe Baron? insistă ea. 

— Si ce te miră? Nu pot să fiu la Roma si la Jersey în acelaşi 


timp, răspunse Mateo, impasibil. 

Ekaterina miji ochii, dar nu din cauza soarelui. 

— Eşti cel mai stângaci bărbat pe care-l cunosc şi problema e 
că nu mai știu dacă m-aș putea lipsi de tine. 

ÎI sărută și plecă imediat. 

— Anunta-i pe ceilalți că n-o să fiu prezent la întâlnirea de 
azi, îi strigă Mateo. 

Ea flutură mâna și porni spre hotel ca să achite nota și s-o 
prevină pe Janice că sosea în galop cavaleria. 


19. 


Ziua a opta, Istanbul 

Lui Kahil îi plăcea să conducă, în primul rând, Jaguarul său 
foarte vechi, bizar restaurat, cu o portieră albastră contrastând 
cu caroseria albă, dar și pe Maya, care i se părea absolut 
fermecătoare, deşi inabordabilă pentru el din cauza vârstei. 

— În materie de discreţie, mașina dumneavoastră nu-i chiar 
ideală, comentă ea. 

— Permiteti-mi să vă spun că nu vă împărtăşesc părerea. 
Când n-ai nimic de ascuns, nu te temi să te afisezi. 

Dacă o să se întâlnească întâmplător cu cineva cunoscut, 
adăugă Kahil, o s-o prezinte pe Maya drept nepoata lui. 

— Aveţi fraţi şi surori? 

— Nu, dar nimeni nu știe asta, sunt foarte discret din fire. 

— Cum i-ati cunoscut pe Vital si pe fratele lui? 

Kahil trase adânc aer în piept. 

— Vedeţi dumneavoastră, ca să faci o afacere, e nevoie de doi 
oameni. Și când e vorba de ceva cam ilegal, nimic nu-i mai 
dificil decât să găseşti oameni cinstiți. Am avut ocazia să lucrăm 
împreună acum câțiva ani și ne-am înţeles foarte bine de la bun 
început. Pentru a avea parte de o prietenie sinceră, trebuie să 
vrei s-o clădeşti, să-i dai motive să crească... Încrederea e o 
recompensă pe cât de fragilă, pe atât de prețioasă. Am învăţat 
de la tata că averea unui om nu stă în portofel, ci în valoarea 
relaţiilor sale. Si ai nevoie de mult talent în viata ca să te feresti 
de dezamăgiri. 

— Ce vârstă aveţi? 

— Nu vă întreb câţi ani aveţi dumneavoastră, dar aş zice ca 
am cel puţin 30 în plus. 

— Nu aratati. 

— Nici dumneavoastră, din păcate, ceea ce e regretabil. 

Kahil opri maşina în fata unui mare magazin de la periferia 
Istanbulului, apoi o conduse pe Maya înăuntru, vrând să 
participe la alegerea noii ei garderobe. 

De fiecare dată când vânzătoarea se apropia, el o oprea cu un 


semn din mână, continuând să se plimbe de la un raion la altul, 
scoțând de ici, de colo câte o rochie sau o pereche de pantaloni, 
apoi punându-le la loc. 

Kahil renuntase la certitudinile vârstei, în schimbul unei 
elegante a curiozitatii. Maya se prinse în jocul lui si probă toate 
tinutele alese de el, pretinzând că nu-i vin bine, de fiecare data 
când i se păreau prea scumpe. Lui Kahil nu-i luă mult să-și dea 
seama de tertip. Oftă ca de obicei şi adună articolele cele mai 
frumoase, după care se duse direct la casă. 

— Se înțelege de la sine că nu-mi datorati nimic, zise el cand 
iesira din magazin. 

Urcară in Jaguar si porniră spre Bosfor. 

— Malik ajunge abia după-amiază, până atunci, mergem sa 
luăm prânzul, propuse el în timp ce cutia de viteze trosnea sub 
atacurile unui debreiaj. 

— Ieri mi-ati interzis să ies din cameră. 

— Ştiu, îmi place la nebunie să mă contrazic. leri eram 
epuizat după călătorie. Şi-apoi, un pic de pericol o să dea o notă 
de picanterie acestei zile. 

Pe drum, opri pe carosabil în dreptul unei farmacii si o 
întrebă pe Maya dacă era amabilă să-i cumpere o cutie de 
aspirine. 

— Ne putem întoarce acasă dacă vă doare capul, zise ea. 

— Nu mă doare niciodată capul, dar m-am gândit că, în fuga 
dumneavoastră, v-aţi uitat periuta de dinți. Cumparati-va tot ce 
aveți nevoie! 


Mâncară de prânz într-un mic restaurant cu preparate din 
pește, unde Kahil fusese întâmpinat cu mai multă consideraţie 
decât un star de cinema. 

La masă, Maya îi puse întrebări despre viaţa lui. 

— Sunteţi căsătorit? 

— Îmi faceți avansuri? replică el, ridicând dintr-o spranceana. 

— Îmi plac femeile. 

— Şi mie, mult prea mult, ceea ce răspunde la întrebarea 


dumneavoastră. De fapt, n-am iubit decât una. M-a părăsit şi, de 
atunci, viata mea a fost doar o lungă căutare a ceea ce nu mai 
puteam avea... n-am întâlnit decât duplicate. 

Maya îl privi lung, fără să vorbească. 

— Îmi pareti gânditoare. Am spus ceva care v-a șocat? se 
îngrijoră Kahil. 

— Dimpotrivă. Cred că, dacă m-ar fi atras bărbaţii, v-aş fi 
cerut să mă invitaţi la prânz. 

De data aceasta, rămase tăcut Kahil. Lăsă jos furculita cu o 
mișcare calmă, luă servetul si-si tamponă mustata, apoi 
continuă să mănânce în liniște. 

— Îmi păreţi gânditor. Am spus ceva care v-a șocat? repetă 
Maya. 

— Dacă as fi avut câteva decenii mai putin... Cam multi 
„dacă”, când stai să calculezi. 

Kahil îi comandă chelnerului două cafele. 

— Cum s-a născut prietenia dumneavoastră cu Vital? Pareti 
să aveți o legătură foarte strânsă şi totuși nu stiati că are un frate 
geamăn. Vă atrag atenţia că, acum câteva clipe, era să ne 
căsătorim, deci puteţi să aveţi încredere. 

Kahil avea o privire pătrunzătoare, iar Maya era cu totul 
vrăjită de farmecul lui, în cel mai pur sens al cuvântului. 

— Suntem asociaţi, răspunse ea. 

— Ce idee bună! Sper că n-o să-mi faceți concurenţă. 

— Vânăm criminali, adăugă Maya, mirată că spusese atât de 
mult. 

— Atunci, n-am nicio teamă, n-am omorât pe nimeni. Mă rog, 
asa cred. Fiindcă tot am ajuns la confidente, ce anume vă reține 
aici, desi rațiunea vă cere să plecaţi cât mai repede? 

— Ea! răspunse Maya, scoțând din buzunar fotografia lui 
Naélle. 

Kahil o studie, apoi i-o dădu înapoi. 

— Vă e rudă? 

— Nu, dar este în pericol si trebuie s-o salvez. 

— Nu vă întreb de ce, nu e treaba mea. Totuşi, trebuie să vă 
previn. ÎI cunosc pe proprietarul magazinului de haine si 
inchipuiti-va că toate camerele de supraveghere, dintr-o 


nefericită întâmplare, s-au defectat cât ne-am învârtit noi pe- 
acolo. Acest restaurant, a cărui bucătărie sper că o apreciați, îmi 
aparține. Însă eu n-o să fiu tot timpul aici si n-aş vrea ca mica 
noastră plimbare de azi să vă facă să uitaţi că sunteți căutată. 
Dacă această fetiță are nevoie de dumneavoastră, o să-mi 
explicati pe drum cum vă pot ajuta s-o găsiți. Să mergem, Malik 
n-ar trebui să mai întârzie mult. 


Seara a opta, Jersey, Londra, Roma, Berlin, Kiev 

La ora stabilită, membrii Grupului se reuniră pe forum. 
Lipseau la apel Mateo, care călătorea la bordul unui avion 
British Airways, Malik, care, după ce ajunsese cu mare 
întârziere la Istanbul, se îndrepta cu taxiul spre casa de schimb a 
lui Kahil, şi Maya, care încă nu ştia că propriul destin era strâns 
legat de al camarazilor ei. Janice alese să vorbească prima, 
preferând ca întâlnirea să nu se încheie cu anunțul eșecului ei. 
Nu încercă să-și ascundă nici deceptia, nici stânjeneala. 
Ekaterina sări s-o sprijine, explicând că Mateo o să-i dea o mână 
de ajutor şi ceea ce nu se realizase azi, avea să se realizeze 
mâine. 

De la Berlin, Diego declară că virusul fusese introdus în 
serverele de la German Bank. Vital confirmă că rootkitul își 
croise drum, pătrunzând în centrul sistemului informatic al 
băncii germane. Profită de ocazie ca s-o felicite pe Cordelia, 
reuşise să testeze accesul principal la rețeaua lui Berdoch pe 
care ea i-l furnizase. 

Vital spera să găsească punți între diferitele societăți pe care 
Berdoch pusese mâna. Ba mai mult, descoperise că toate 
departamentele contabile erau legate de Info Corp, firma-mamă. 
De la Rox News, la ziarele şi posturile de televiziune americane, 
engleze si australiene. Deja initiase un prim atac asupra 
serverelor mesageriei lor interne şi se pregătea să-i trimită lui 
Janice un dosar criptat conţinând o serie de discuţii suspecte. 

— Între cine si cine? întrebă jurnalista, cu stiloul în mână. 

— Asta e partea interesantă. Un schimb continuu de e- 
mailuri între anumiţi membri ai consiliului de supraveghere, si 
nu dintre cei mărunți. Am identificat adresa unui fost prim- 


ministru spaniol, a unui magnat saudit care este şi un acționar 
important în grupul lui Berdoch, a unui fost presedinte-director 
general de la British Airways şi a doi tipi care au condus mari 
bănci internaţionale. Însă toate mesajele pleacă sau ajung în e- 
mailul unuia dintre cei doi fii ai marelui boss. Lume bună, după 
cum puteți constata. 

— Ştiu despre ce vorbeşti, replică Janice. Galan Berdoch, 
moștenitorul care a orientat toate mijloacele de informare în 
masă din grupul tatălui spre o linie ultraconservatoare şi fățiș 
conspiraţionistă. În curând, va conduce singur un arsenal de 
propagandă care valorează peste 33 de miliarde de dolari. Cum 
am putut lăsa o asemenea concentrare de putere în mâinile 
aceleiaşi familii? se indignă ea. 

Ekaterina afirmă că si ea se confruntase cu o problemă în 
cadrul misiunii, din cauza sistemelor de supraveghere perimate 
de la hotelul unde stătea Baron la Roma. Postă pe forum 
fotografia cu Baron si Rubino, apoi povesti despre urmărirea 
improvizată şi despre ce descoperiseră ulterior ea și Mateo. 

— Parcă ar poza pentru tine. Cum te-ai descurcat să nu te 
vadă? întrebă Janice. 

— N-am încercat să mă ascund, ar fi fost imposibil. Baron 
părăsise hotelul fără escortă, nu putea să mă identifice. Când s-a 
întâlnit cu consilierul Vaticanului, am făcut pe turista care 
imortalizează panorama. De ce să mă fi bănuit? S-au oprit când 
m-au văzut, au ezitat putin. Mi-am făcut vreo 10 selfie-uri 
așezându-mă în așa fel încât să-i prind pe amândoi în planul din 
spate. Apoi le-am zâmbit larg şi am plecat. 

— Mi-ar fi plăcut să am îndrăzneala ta, ar fi trebuit să 
introduc stickul, dar două minute mi s-au părut un risc prea 
mare, se scuză Janice. 

— Ai făcut ce trebuia, o linişti Vital. 

— În caz că interesează pe cineva, pot să vă descriu cum am 
reușit să dau lovitura la Londra, interveni Cordelia. E mai 
spectaculos decât sa faci nişte fotografii din zbor. 

— Si ati aflat de ce s-au întâlnit Baron şi omul Vaticanului? 
întrebă Diego. 

— Nu încă, răspunse Ekaterina, dar lucrez la asta. 


— Chiar așa? Vi se rupe complet? se indignă Cordelia. Și, fără 
să mai aştepte răspuns, le explică tot ce simtise când strecurase 
nu unu, ci doi viruși în sânul redacţiei Daily Time, primul în 
servere, al doilea, în mintea colaboratorilor ziarului. 

— O să se bănuiască între ei, adăugă ea cu o plăcere 
nedisimulată. Dar tu, Diego? Cum a mers la Berlin? Amicul meu 
Fredrik trebuie să fi fost la înălțime, de vreme ce-ai reușit. 

— Depinde despre ce înălțime vorbeşti. Dacă te referi la scara 
farmecului şi a delicatetii, n-a pus piciorul nici pe prima treaptă. 
Şi tare aş vrea să ştiu ce s-a petrecut între voi, de a ajuns un 
necioplit ca el să-ți facă un asemenea serviciu. 

— Vrei să discutăm despre asta acum, pe forum? Serios? 

— Eu, una, n-am nimic împotrivă, sări Janice. Nu pot spune 
că noaptea care mă așteaptă în hanul ăsta se anunţă dintre cele 
mai vesele. 

— Eu trebuie să beau un pahar în barul unui hotel — din 
motive strict profesionale, precizez —, dar nu mă grăbesc, 
adăugă Ekaterina. 

— Bun, trei la unu. Te ascultăm, insistă Diego. 

Vital interveni pentru a restabili ordinea. 

— Am o veste bună și una mai putin bună. Maya este vie si 
nevătămată, Malik e cu ea. 

Alt&#9786, codul HTML al emoticonului zâmbitor, răsări 
imediat pe ecrane. 

— O duce la voi la castel? întrebă Janice. 

— Care e vestea mai puţin bună? se îngrijoră Ekaterina. 

— Maya vrea să-și îndeplinească misiunea pentru care se află 
acolo. Nu ştiu despre ce este vorba, sper să vă pot spune mai 
multe mâine. Acum avem toți o grămadă de muncă, tastă Vital 
înainte de a pune capăt legăturii. 


XXX 


— Niciun membru al Grupului nu era intrigat de absența 
dumneavoastră de la întrunire? 

— Ba da, ca si la castel, dar toți acceptaseră până la urmă 
ideea că nu voi participa la misiunea lor. 


— De ce intretineati această minciună? 

— Din motive de siguranţă si, totodată, de eficiență; de 
exemplu, făcând în asa fel încât Ekaterina să nu se ducă la 
hotelul Inghilterra, determinând-o să renunţe fără să se 
împotrivească sau să se incapataneze. 

— De ce s-o împiedicaţi? Mateo isi dăduse acordul. 

— Pentru că, deşi Baron cina singur la bar, bodyguardul lui îl 
aştepta pe o banchetă, în holul de la intrare. 

— De unde stiati? 

— Sistemul camerelor video era legat la un centru de 
monitorizare. Ekaterina nu ştia, însă eu, da. Am atacat 
conexiunea şi am pus stăpânire pe ea. 

— Și n-aţi prevenit-o? 

— Nu. Ar fi crezut că e mâna lui Mateo, şi-ar fi imaginat că el 
se răzgândise și s-ar fi înfuriat. Îmi place mult relaţia care se 
încheagă între ei. 

— Şi atunci, cum ati convins-o să nu se ducă la Inghilterra? 

— Am făcut să-i parvină o informatie mult mai prețioasă 
decât orice-ar fi putut ea să descopere. Ceva care să-i ocupe 
toată noaptea. Venise momentul să-i dezvălui Grupului 
existența unei persoane pe care ei nu o identificaseră încă, un 
om ce ocupa o poziţie înaltă în ierarhia fiarelor. 


XXX 


Seara a opta, Roma 

Se innoptase. Ekaterina isi puse echipamentul în geantă şi 
căută ceva de îmbrăcat ca să intre în barul hotelului Inghilterra 
si să bea un pahar singură, fără să atragă atenţia. Se indoia că 
barmanul ştie să prepare un karsk, dar i-ar fi convenit si un 
cosmopolitan. Cât o să-l bea, o să pătrundă în rețeaua Wi-Fi, iar 
malware-ul lui Mateo o să-i transfere datele din telefonul lui 
Baron. Dacă totul mergea cum prevăzuse, după două ore o să se 
întoarcă în apartament si o să se apuce să decripteze e-mailurile, 
ca să afle pentru cine voia el să organizeze o întâlnire cu papa. 
Tocmai isi lua geanta, când auzi un clic uşor, anunțând sosirea 
unui mesaj pe forumul folosit de Grup. Probabil că era Janice, 


care se plictisea în camera ei din Jersey. Putea să mai aştepte. 
Ekaterina cobori scările și căută un taxi. Brusc, miji ochii, uimită 
să vadă apărând pe ecranul telefonului semnul unui plic cu 
simbolul AOL, de mult dispărut: „Aveţi un e-mail.” 


Dată necunoscută, Siria 

Cortegiul înainta lent, la adăpostul nopţii. Vreo 20 de bărbaţi 
si femei se strecurau printre ruine; între ei se afla si o fetiță. 
Părăsirea ghetoului necesita o cunoaştere perfectă a terenului: 
poziţiile trupelor care asediau orașul, orele la care treceau 
santinelele... Fusese nevoie de săptămâni întregi de pândă 
pentru pregătirea acestei evadări. La o răspântie, ghidul se 
oprise, anunțând că urmează punctul din care nu mai există 
întoarcere. Dacă cineva voia să renunțe, trebuia s-o facă atunci 
sau niciodată. Toţi se gândeau la cele întâmplate cu o lună 
înainte. 

Flămânzi şi terorizati dupa două săptămâni de 
bombardamente intense, vreo 50 de locuitori răspunseseră la 
propaganda regimului, ce promitea să permită trecerea tuturor 
celor care părăseau zonele controlate de teroriști — nume dat de 
regim tuturor opozanților săi — pentru a se îndrepta spre 
cartierele controlate de trupele loialiste. Câteva familii isi 
strânseseră în boccelute lucrurile pe care nu se înduraseră să le 
abandoneze. Apoi, în timp ce mergeau spre linia de demarcație, 
o ploaie de obuze se abătuse asupra lor. 50 de corpuri sfârtecate 
— 11 dintre ele fiind ale unor copii mai mici de 10 ani —, zăcând 
în bălți de sânge, un măcel. 

Luna precedentă, alti 30 de oameni pieriseră dupa ce 
deveniseră ţinta unui avion rusesc. Toţi știau asta, dar se 
resemnaseră cu soarta lor, să-şi trăiască ultimele zile lipsiţi de 
speranţă era mai rău decât să moară azi. 

Ruta spre nord nu mai era accesibilă, cei care porniseră într- 
acolo se pomeniseră prinşi ca-n cleşte între linia frontului și 
granița turcă, acum închisă. Salvarea era spre est, dacă mergeau 
de-a lungul Turciei, încercând să ajungă în Armenia. Frontiera 
dintre cele două ţări era închisă, însă călăuzele puteau, contra 
cost, să-i ajute să se strecoare. 


„Lumea occidentală ne-a uitat, a uitat tot ce îndură popoarele 
persecutate, însă armenii îşi amintesc”, îi zisese lui Naélle tatăl 
său. O pusese să înveţe pe de rost un număr de telefon, la care 
să sune odată ajunsă la destinaţie, și câteva cuvinte în engleză. 
„La Erevan, cineva o să-ți iasă în întâmpinare, o să-ţi spună asa: 
«Primăvara va veni iar». Atunci și numai atunci, să-i dai ceea ce 
eu şi mama ta ţi-am încredinţat”. 

Ordinele lui erau clare, trebuia să evite pe drum taberele de 
refugiați, acum atacate și ele. Nicio zonă nu mai era sigură, 
afirmase croitorul, şeful Rezistenței. El mai primea veşti uneori, 
când releele telefonice începeau să funcţioneze. În plus, 
condiţiile de viata din taberele aglomerate erau cumplite, iar 
ofensiva militară se intensifica mereu. Chiar înaintea primăverii, 
fuseseră atacate cele din apropiere de Sarmada, numărând zeci 
de mii de persoane care fugiseră de luptele din zona Idlib. 
Takad, alt oraș, situat la 20 de kilometri spre est, fusese ţinta 
unor tiruri intense -— artilerie, rachete si raiduri aeriene. 
Bombardamentele distruseseră spitalul din Atareb şi pe cel din 
Darat Izza. Cine putea fi atât de crud, încât să bombardeze niște 
spitale, ce fărâmă de umanitate mai rămăsese în cei care 
comiteau asemenea acte? Naélle se înfuria la culme când se 
gândea la asta, iar furia îi dădea putere, o împingea să meargă 
înainte, să reușească, nu doar pentru a depune mărturie și a 
supraviețui, ci şi pentru a trăi. Cel mai frumos mod de a-și 
învinge opresorii. Să trăiască si să iubească. 

La 5 dimineaţa, ghidul arătă spre un bloc de piatră. Soarele 
avea să răsară curând, trebuiau să se adăpostească. 

10 bărbaţi se opintiră să-l deplaseze, dând la iveală o cavitate 
adâncă, prin care se ajungea într-o fostă parcare de la subsolul 
unui imobil din care nu mai rămăsese nimic. O ascunzătoare 
amenajată de cei din Rezistență. 

Naélle era deprinsă cu acest gen de exercițiu, însă tovarășii ei 
de drum aveau nevoie de repaus, 15 ore de aşteptare, ghemuiti 
în întuneric, în timp ce militarii își efectuau rondurile de peste 
zi. Se sprijini de carcasa unei masini si răsuci ușor betelia 
pantalonilor să verifice cusătura. Simti sub degete conturul 
cardului SIM şi, liniștită, închise ochii în căutarea somnului. 


In depărtare, se auzea bubuitul exploziilor. 
Exodul avea să continue la căderea nopţii următoare. 


20. 


Ziua a noua, Jersey 

La 9 dimineaţa, Janice primi un mesaj de la Mateo, care 
tocmai aterizase la Jersey. Prefera să se vadă cu ea în altă parte, 
nu la hotel. 

Ea îi dădu întâlnire la cafeneaua unde luase prânzul în ziua 
precedentă. Nu riscau să dea peste Wilson care, cu aerul lui de 
premiant al clasei, trebuia să fi ajuns de mult la birou. 

Făcu rapid un duş, se îmbrăcă și, după ce cobori scările, se 
opri jos să se asigure că patroana nu era prin preajmă. O 
receptionera tânără se ocupa de un client; Janice traversa micul 
hol de la intrare, ieşi, apoi se îndreptă spre port. 

Pescărușii pluteau pe un cer bleu-cenusiu, iar temperatura 
era plăcută. 

Când ea ajunse, Mateo o aştepta deja pe terasă. 

— Ai călătorit bine? îl întrebă ea, așezându-se la masa. 

— Nu. Te-ai gândit la un plan B? 

— Nu erai obligat să vii, să ştii. 

— Ba se pare că da. Asta ne aduce înapoi la întrebarea mea: ai 
idee cum să procedăm în continuare? 

— Pe tonul ăsta, niciuna. 

Mateo isi ceru scuze, nu prea dormise de când plecase din 
Roma. 

— Vacarmul de pe Heathrow? 

— Nu, altceva, dar să discutăm despre ce ne preocupă. 

— Să discutăm mai întâi despre ce te preocupă pe tine, n-am 
chef să fac echipă cu cineva care e cu mintea aiurea. 

— N-are nicio legătură cu treaba noastră, e ceva personal, 
protestă el. 

Văzându-l cum învârte intruna lingurita in ceasca din care 
bause deja cafeaua, Janice incerca sentimente contradictorii. Ce 
să spună fără să trădeze încrederea Ekaterinei? Însă scartaitul 
linguritei pe porțelan devenea insuportabil. 

— Acordă-i timp, totul o să fie bine. 

Mateo se răsuci brusc. 


— Ţi-a spus ea ceva? 

— Nu, v-am observat la Kiev şi n-ai niciun motiv de 
îngrijorare, dacă-mi asculti sfatul. Acum putem să ne 
concentrăm la ce avem de făcut? La fata locului, totul e mort. 
Am fost reperată și ar bate la ochi dacă, în decurs de 24 de ore, 
un al doilea client străin ar vrea să deschidă un cont. Singura 
soluţie ar fi să găsim un mijloc de a ne conecta la sistemele lor 
de la distanţă. 

— Ai dat târcoale pe-acolo? 

— Nu mă refeream la bancă, ci la Wilson, tânărul angajat care 
se ocupă de mine. Mi-a dat numărul lui de telefon și, dacă-l 
invit la hotel să semnez actele pentru deschiderea contului, o să 
sosească alergând, cu flori şi cu laptopul lui. După aceea, 
improvizăm. 

Sprijinit în coate pe masă, cu bărbia în mâini, Mateo închise 
ochii. 

— Eşti chiar atât de rupt de oboseală sau te plictisesc eu? 
întrebă cu îngrijorare Janice. 

— Nu, vizualizam scena. 

— Chiar că eşti un tip ciudat. 

— Deci, ai vorbit cu Ekaterina, parcă o aud pe ea! Dar să 
admitem că sunt un tip ciudat... Dacă într-adevăr ai fost 
reperată, omul tău o să vină fără laptop sau, dacă vine cu unul, 
o să-ți întindă o cursă. 

— Şi atunci, ce vrei să spargi? 

— Smartphone-ul lui. 

— Dar stickul lui Vital trebuie să rămână conectat două 
minute la un calculator din reţeaua lor, pentru ca virusul să 
acţioneze; telefonul lui Wilson nu ne folosește la nimic, obiectă 
Janice. 

— Nu și dacă străpung coprocesorul şi recopiez în el fişierul 
de pe stickul lui Vital. In orice caz, Wilson se va întoarce la 
bancă după întâlnirea voastră. Şi se va conecta automat la 
rețeaua Wi-Fi imediat ce va intra în birou. După aceea, virusul 
va înainta spre servere. 

— Cum adică „străpungi” coprocesorul, ce înseamnă asta? 
vru să știe Janice. 


Mateo îşi luă servieta de jos şi o întredeschise. 

— Cu un laser ca ăsta. Dacă, din întâmplare, discuti cu 
Ekaterina, o să-ţi explice ea cum funcționează, i-am făcut o 
demonstraţie în laboratorul meu, ultima dată când am fost la 
Roma. Numai dacă vine vorba, evident. Sunt locuri la hotelul 
tău? 

Janice îl privea amuzată. 

— M-ar mira să nu fie, răspunse ea. 

— O să închiriez o cameră, se înțelege de la sine că nu ne 
cunoaştem. Dă-i întâlnire lui Wilson peste o oră. Găseşte un 
mod de a-i sustrage telefonul, apoi ţine-l ocupat 10 minute. Atât 
îmi trebuie. Cu o mică marjă de eroare. 

Mateo achită nota si se ridică. 

O jumătate de oră mai târziu, Janice se întorcea discret în 
camera ei. 


La pranz, Wilson se prezenta la receptia hotelului. Janice il 
aştepta în sala de mese încă pustie, așezată la o masa de lângă 
ușă. Mateo stătea la masa vecină. 

— E amuzant, comenta Wilson, ducând ceasca de ceai la 
buze, credeam că v-aţi cazat la un hotel mai luxos. 

— Luxul este atât de supraevaluat în zilele noastre! oftă 
Janice. Nimic nu-i mai exotic decât ceea ce este autentic, nu vi se 
pare? 

— Ba da, categoric, îngăimă tânărul. 

— Pot să semnez actele? Aș vrea să transfer fondurile după- 
amiază. 

Wilson se aplecă să-și ia geanta, Janice profită și-i sterpeli 
telefonul pe care-l pusese pe masă. Lăsă telefonul să-i alunece în 
poală, apoi pe podea. Când tânărul se îndreptă de spate, Janice 
împinse telefonul cu piciorul spre Mateo, care îl culese, apoi se 
ridică de la masă și porni cu pas calm spre ieşire. 


Mateo urcă în camera lui, deschise servieta pe pat, luă 
instrumentele necesare ca să deschidă carcasa telefonului, 


descoperi coprocesorul, îi identifică modelul şi îl plasă sub laser. 
Trei minute se scurseseră de când plecase din sala de mese. Încă 
două minute și străpungerea era gata. În vreme ce virusul se 
transfera, Mateo isi privea cronometrul. După 120 de secunde, 
puse la loc cipul şi închise capacul telefonului. Totul durase 
nouă minute, un veritabil succes, chiar dacă recordul stabilit în 
laboratorul lui din Roma nu fusese doborât. 

In acest timp, Janice își folosea întregul farmec ca să-l țină 
ocupat pe Wilson. Dorise să citească atent documentele aduse 
de el, scuzându-se că nu înţelege anumite pasaje. Wilson o 
liniștise, explicându-i că era vorba doar despre condiţii bancare 
clasice. 

Rămasă fără argumente, se pregătea să semneze. Tânărul 
Wilson isi tinea respiraţia. Însă Janice ridică vârful stiloului de 
pe hârtie și-l întrebă care va fi strategia de investiții dacă ea 
mărea de 10 ori suma în lunile următoare. Wilson dădu să 
răspundă, însă chiar atunci Mateo își făcu apariția și întrebă 
dacă cineva pierduse mobilul pe care-l găsise pe jos. Wilson 
aproape că i-l smulse din mână și-i mulțumi călduros. 

Mateo se întoarse la ziarul lui. 

Janice parafă şi semnă actele, încântată că poate să transfere 
fondurile până la sfârșitul zilei, afirmă ea. Apoi îi dădu de 
înțeles tânărului că se poate retrage. Wilson plecă după ce-i 
sărută mieros mâna. 


Roma 

Seara precedentă, Ekaterina făcuse cale-ntoarsă chiar înainte 
să pornească spre hotelul Inghilterra. Mesajul primit în 
momentul plecării o determinase să urce înapoi în apartamentul 
lui Mateo si să deschidă calculatorul. Găsise un document trimis 
prin mesageria Grupului. Ea, care se lăuda că poate să-și 
identifice toți prietenii după exprimare, se pomenise dezarmată 
în faţa stilului: 


9H-FCE 


Un cod care o lăsase perplexă. ÎI intrebase pe Vital dacă are 


idee despre semnificaţia lui. Răspunsul îi parvenise câteva 
secunde mai târziu, după ce Vital făcuse câteva investigaţii. Era 
numărul de înmatriculare al unui avion privat. 9H reprezenta 
indicativul rezervat avioanelor malteze. 

La rândul său, Vital o întrebase care e motivul solicitării ei. 
Ekaterina dedusese că nu Vital îi trimisese mesajul. Apoi 
prietenul ei o informă că respectivul Falcon 900 decolase de la 
New York și aterizase la 19 la Reykjavik. 

— Eşti sigur? 

— Mişcările aeriene sunt urmărite cu luneta de pasionatii de 
aviaţie. Sute de astfel de oameni recopiază fiecare plan de zbor 
în baze de date online. 

— De ce ar face un aparat maltez legătura între Statele Unite 
si Islanda? 

— Numeroase cargouri sunt înmatriculate în paradisuri 
fiscale unde nu aruncă niciodată ancora. Asta nu le împiedică să 
bată în lung şi-n lat mările pământului in timp ce armatorii 
scapă de impozite. Miliardarii isi cumpără avioane particulare 
sub acoperirea unor societăți offshore. Dar ce ne priveşte asta pe 
noi? 

— Poţi să afli cine era la bord? 

— Cine sau ce... Posibil să fie vorba de o încărcătură, desi să 
transporti nişte pachete cu un aparat așa luxos e o risipă 
enormă. O să mă uit pe lista pasagerilor, aici e imposibil să 
trişezi, lista e dată serviciilor de frontieră și trebuie să 
corespundă cu pasapoartele prezentate la imbarcare. 

— Listele de genul ăsta sunt publice? 

— Nu, dar sunt înregistrate la aeroportul de plecare şi de 
sosire. Iti dau adresa IP a serverului de la Reykjavik, după aia te 
descurci, nu-mi văd ceafa de muncă. Datele de la German Bank 
vin în pachete și Janice mi-a dat teme de făcut pentru mâine. 

Imediat ce primise informaţiile, Ekaterina atacase serverul 
aeroportului islandez, dar îi trebuiseră aproape trei ore ca să-l 
spargă. 

Printase lista, descoperise identitatea pasagerului care 
traversase Atlanticul în Falcon si considerase util să-l deranjeze 
iar pe Vital. 


— Ce mai e? protestase acesta. 

— Poţi să-mi obţii lista avioanelor care au plecat de la 
Reykjavik astă-seară sau care vor decola mâine la prima oră? 

— De ce nu-i ceri asta lui Mateo? Munca lui e mult mai 
importantă decât a mea? 

— Pentru că-şi petrece noaptea într-un hotel la Heathrow si 
are nevoie de odihnă pentru ce-l așteaptă mâine. 

— El te-a lansat pe pista asta? 

— Probabil, înainte să ia avionul spre Londra. 

Vital partajă ecranul pe dispozitivul Ekaterinei. 

— A6-GST, un alt Falcon, înmatriculat în Emiratele Arabe 
Unite, a decolat la 19:20 în direcţia aeroportului Ciampino — 
Giovan Battista Pastine. 

— Care se află lângă Roma, presupun. 

— Presupui bine. De ce? Cine e la bordul acestui avion? 

— Kich. 

— Kich al nostru? 

— În persoană. Magnatul american al industriei cărbunelui si 
petrolului, proprietar a 200 de ziare locale populiste. 

— Suspect... Falcon 900 poate să parcurgă 7.500 de kilometri 
fără să realimenteze, cu 1.000 de kilometri mai mult decât 
distanţa dintre New York și Roma. 

— Si-atunci de ce Kich a schimbat avionul la Reykjavik? se 
întrebase Ekaterina. A stat acolo doar 20 de minute. 

— Marile întreprinderi duc un război comercial fara milă. Să 
descopere intenţiile şi proiectele concurenţei face parte din 
arsenalul lor. Recurg la serviciile unor agenţii specializate care 
urmăresc deplasările patronilor importanţi la fel cum am făcut 
noi astă-seară. Dacă presedintele-director general al unei firme 
mari se îndreaptă brusc spre o destinație neobișnuită, asta poate 
să indice că se pune la cale ceva, semnarea unui contract gras 
sau o achiziție. Reykjavikul nu-i un oraș unde se tratează 
afaceri, Kich a vrut ca destinaţia lui finală să rămână 
necunoscută, până va fi prea târziu ca să-și mai facă griji. Mai 
avem de aflat ce caută în Italia. 

— Am o vagă bănuială, aş paria chiar pe hotelul la care o să 
tragă, afirmase Ekaterina. Totuşi, n-are niciun sens. Poţi să-mi 


dai acces la bazele de date? Aș vrea să verific ceva. 

— Care e bănuiala ta vagă? 

— Dacă ai fi mai atent la întâlnirile de pe forum, ai şti. 

— Kich vrea să conspire cu papa? E absurd, papa n-o să-l 
primească în veci. 

— Habar n-am, dar recunoaște si tu că e tulburătoare 
coincidenta dintre ce am descoperit eu la Villa Borghese și 
misterioasa călătorie a lui Kich. 

Vital își împinsese fotoliul în spate, un tic care se manifesta 
atunci când simţea că e pe cale să descopere ceva, fără să ştie 
exact ce. Se oprise în faţa altui terminal și începuse să tasteze cu 
toată viteza. 

— Mai esti acolo? intrebase Ekaterina îngrijorată. 

— Arborele care ascunde pădurea! Și daca Baron a organizat 
nu una, ci două întâlniri? 

— Kich să vină pentru o întâlnire cu misteriosul vizitator care 
solicită o audienţă la Sanctitatea Sa? 

— Exact, iar întâlnirea lor probabil că e iminentă. iti trimit ce 
mi-ai cerut, trebuie să luăm la puricat lista cu toate zborurile 
private care aterizează la Roma în noaptea asta sau mâine, e o 
grămadă de lucru chiar si pentru doi oameni. 

— Atât de multe avioane particulare există? 

— Peste 5.000, și nu sunt făcute să rămână prinse-n cuie la 
sol, rotatiile lor ne multiplică problema. După ce le inventariem, 
trebuie să facem rost de listele cu pasageri. 


Ekaterina și Vital își petrecuseră o bună parte din noapte 
căutând să stabilească identitatea celei de-a treia persoane. La 
primul licar al zorilor, Ekaterina luă legătura cu Vital, 
tremurând de surescitare. 

— Urăsc ideea că l-ai găsit înaintea mea, mărturisi el. 


XXX 


— Cine era a treia persoană? 
— Natan Kelner. 
— Ginerele preşedintelui Statelor Unite? 


— În persoană. 

— Ce căuta la Roma? 

— Ekaterina era pe o cale greșită, întâlnirea dintre Kelner și 
papă nu avea importanţă pentru Grup. Era o simplă vizită a 
unui emisar ce spera să convingă Vaticanul să-l primească pe 
preşedinte cu mare pompă. Se apropiau alegerile, Casa Albă 
voia să-şi sporească influența asupra evangheliștilor americani 
si a numerosilor credincioşi. În ciuda rangului său, preşedintele 
Statelor Unite nu era în grațiile papei Francisc. Stigmatizarea 
minorităților, sacrificarea celor mai defavorizate categorii, 
comportamentul exagerat al preşedintelui, incitarea repetată la 
ură, rasismul lui, negarea schimbărilor climatice si favorurile 
acordate marilor poluatori ai planetei, fără a mai pune la 
socoteală corupţia generalizată ce domnea la Washington, nu le 
înlesneau relaţiile. 

— Şi ca s-o ghidaţi pe Ekaterina în direcția corectă, ati făcut să-i 
parvină informațiile despre avionul în care se urcase Kich? 

— Trebuia neapărat să se intereseze de el. 

— Cunosteati motivul călătoriei lui? 

— Da, după ce aflasem de târgul pe care-l încheiase cu Baron. 

— Cum? 

— Spionându-i mesageria criptata. Vă asigur că nicio 
informaţie care circulă pe net, nici măcar cele considerate la 
adăpostul unor sisteme de securitate specializate, nu este 
inaccesibilă pentru cel care se străduiește s-o descopere. 
Inteligența atacului nu stă în modul de operare, ci în ceea ce se 
obține prin el. Toate agenţiile guvernamentale occidentale, de la 
ministere la servicii de informații interne si externe europene, 
americane sau australiene, sunt infectate cu viruşi în hibernare 
care le supraveghează constant. Ruşii şi chinezii sunt excelenți 
în domeniul ăsta. Autorităţile par să nu ştie sau, neputând să 
identifice acest rău si să-l înlăture, se prefac că nu știu. 

— Rușii au acces la site-uri guvernamentale americane? 

— Scandalul nu va izbucni în mandatul actualului 
preşedinte, dar de fapt întreaga administraţie americană este la 
discretia lor, chiar si spitalele sunt prinse în capcană. 

— Să revenim la Kich. Ce voia să obțină de la Kelner? Și ce târg 


încheiase cu Baron ca să-și atingă scopul? 

— Voia să-şi sporească bogăţia intinzandu-si imperiul. Un 
drept de foraj si de extracţie a petrolului pe toată coasta unei 
rezervaţii naturale din Alaska, adică peste patru milioane de 
hectare, luate din pământurile sacre ale Arctic Naţional Wildlife 
Refuge. Un teritoriu deopotrivă bogat in petrol si în specii de 
animale şi ecosisteme rare. Trebuia deci să intervină Casa Albă 
si să ridice măsurile de protecţie în vigoare. Kich reuşise deja sa 
transforme SB-33 în lege ce incriminează orice formă de protest 
împotriva industriei petrolului, a plasticului şi a cărbunelui, 
declarate „infrastructuri capitale”. Manifestantii care i se opun 
riscă de-acum o pedeapsă de șase luni de închisoare și o 
amendă de zeci de mii de dolari. Exact ce trebuie, ca să ruineze 
asociațiile locale de protecţie a mediului. Admit că Kich este un 
veritabil geniu al răului. 

— Dar Kelner ce avea de câştigat? 

— Bani, mulţi bani, zeci de milioane de dolari vărsate în 
casieriile comitetului de realegere a socrului său, împrumuturi 
nerambursabile pentru el, care să-i refinanteze operaţiunile 
imobiliare, și sprijinul necondiționat al vastei rețele de ziare 
locale şi regionale al cărei proprietar e Kich. 

— Kelner solicita, pe de-o parte, binecuvântarea papei si, pe de alta, 
sacrifica mii de specii în pericol? 

— Călătoria lui poate fi descrisă pe scurt şi aşa. 

— Grupul urma să-i contracareze planurile? 

— Poate indirect, nu aveam nici noi cum să fim pe toate 
fronturile. Un incident diplomatic ușor, apărut dintr-o 
conversaţie întâmplătoare, s-a dovedit foarte prețios pentru noi. 
Kich a făcut gafa de a nu-l invita pe Baron la întâlnire, ceea ce l- 
a înfuriat la culme pe acesta și l-a împins să comită o gravă 
greşeală. 


21. 


Ziua a noua, Roma 

Ekaterina abia dacă dormise câteva ore, incapabilă să-și 
deconecteze creierul, potrivit formulei consacrate pentru 
tratarea insomniilor. Proiectul lui Kich îi provoca o stare de 
agitație si cele aflate despre Kelner nu o calmau deloc. Se 
dăduse jos din pat de mai multe ori să fumeze la fereastră. 
Mateo detesta mirosul de tutun. 

Imediat ce se trezi, vru să-l sune şi să-i povestească ce 
descoperise în cursul nopții, însă renunță de teamă să nu-l 
deranjeze în plină operaţiune la Jersey. Si-ar fi dorit sa fie lângă 
el, însă și ea avea ceva important de făcut. 

Dacă Kich şi Kelner se întâlneau într-un salon liniștit de la 
Inghilterra, avea să-i înconjoare o armată de bodyguarzi. 
Încercarea de a te strecura printre ei ar fi însemnat sinucidere 
curată. lar dacă întâlnirea s-ar fi produs la consulat, ar fi fost şi 
mai rău. Dar nici să stea si să se frământe nu ducea la nimic. 
Doar un lucru îi trecu prin minte, să se posteze undeva în 
preajma hotelului şi să improvizeze ceva la momentul 
oportun... o acţiune pe care Mateo ar fi considerat-o 
iresponsabilă. 

Ekaterina isi luă echipamentul şi părăsi apartamentul. 


Ziua a noua, Berlin 

În seara precedentă, Mateo îşi oferise o cină solitară şi cam 
multă băutură. 

Închis în camera lui, cu o mahmureală cum nu mai încercase 
de mult, voia să verifice dacă virusul e activ. Fluxul de date ce 
curgea spre donjon îl linisti. Era prea devreme să se bucure de 
victorie, dar, dupa ce făcuse Cordelia la Londra si cu condiţia ca 
Janice și Mateo să reuşească, centrele media și financiare ale 
fiarelor aveau să se afle curând sub o permanentă supraveghere. 
Ba mai mult, rootkitul lui Vital îi permitea Grupului să dea 
comenzi calculatoarelor, să scrie e-mailuri și să aibă acces la 
documente sensibile, pe care apoi să le divulge. Grupul urmărea 


nu doar să semene dezordine în rândul fiarelor, ci si să 
descopere scopul proiectului lor ca să-l contracareze și să 
provoace căderea cât mai multora dintre ele. 

Diego își pregăti geanta de voiaj şi-și rezervă un bilet la 
primul zbor spre Madrid. Primi un mesaj de la Flores, care 
ardea de nerăbdare să-l revadă, aproape tot atât cât bucătarul- 
şef de la restaurantul lui. 


Pe drum spre aeroport, primi un alt mesaj, care-i dădea 
planurile peste cap: 


Întâlnire la Kiev. 


Diego îl sună pe Vital, care nu-i răspunse, apoi pe sora lui. 

— Şi tu te întorci la castel? 

— N-as avea nimic împotrivă, dar n-am fost invitată. In orice 
caz, conducerea s-ar îngrijora dacă as lipsi de la birou după 
atacul de la Daily Time. 

— Probabil de aceea nu ţi-a propus Vital să vii. 

— Probabil, oftă Cordelia. Și dacă nu? 

— Ai idee ce vrea de la mine? 

— Poate moare de dorinţă să-i vorbeşti despre mine, oricum 
nu mă deranjează, de vreme ce nu poți să-i spui decât lucruri 
bune. 

— Cordelia, fanteziile tale sentimentale sunt amuzante, dar... 

— Cine zice că e o fantezie? 

— Pot să te întreb ce găsești la el? 

— În afară de inteligenţa ieşită din comun, de carapacea de 
om posac sub care se ascunde o pasăre rănită, de farmecul şi de 
umorul lui, nu văd nimic. 

— De acord, o să-i spun toate lucrurile bune pe care le cred 
despre tine. Unde dormi? 

— Nu la mine acasă, ţi-am promis, am găsit un hotel mic, fara 
pretenții, minți ea cu nerusinare. 

— Dacă ai fi văzut camera mea de la Berlin... În regulă, o să 
te sun de la castel, fii prudentă! 

— Întotdeauna sunt. Și tu nu te apleca peste hublou. 


Diego închise, gânditor. 


Ziua a noua, Jersey 

Instalati în camera lui Janice, cei doi complici pandeau pe 
laptopurile lor sosirea semnalului. Planul elaborat de Mateo 
trebuia să se deruleze în două faze. Imediat ce Wilson intră în 
biroul lui, smartphone-ul i se conecta la rețeaua Wi-Fi rezervată 
personalului băncii. Mateo preluă controlul, confirmat de 
semnalul de pe ecranul lui. Scană adresele IP ale tuturor 
aparatelor conectate la rețeaua JSBC. Camere video, cititoare de 
legitimatii de acces pentru ușile securizate, terminale 
informatice şi, ceea ce îl interesa cel mai mult, imprimantele... 
echipamente rareori schimbate, cărora fabricantii și utilizatorii 
uită adesea să le actualizeze programele, creând breșe de 
securitate la care visează orice hacker. 

Mateo o identifică rapid pe cea care îi convenea, o veche 
imprimantă laser legată la o priză RJ45, graţie căreia rootkitul 
lui Vital pătrunse în rețea. După două minute, se răspândea 
deja, contaminând toate computerele și urcând până la serverul 
central. JSBC era prinsă în capcană. Janice îl anunţă pe Vital ca 
operațiunea reuşise. 

Mateo părăsi primul hotelul, Janice, o oră mai târziu. Pe 
terminalul aerodromului din Jersey, se prefăcură că nu se 
cunosc si se instalară departe unul de altul în avionul care-i 
ducea la Londra. 

Drumurile lor se despartira la Heathrow. Nu riscară să-şi 
spuna la revedere, din cauza camerelor de supraveghere. Janice 
lua taxiul spre centrul Londrei, Mateo schimba terminalul ca sa 
se îndrepte spre Roma. În sala de așteptare, o sună pe Ekaterina 
si se bucură s-o găsească veselă. Kich se afla în oraș pentru a se 
întâlni cu Natan Kelner, îl informă ea. 

— Soţul lui Barbie? întrebă Mateo, stupefiat. 

— Sau ginerele ratoiului oxigenat, dacă preferi. 

— În ce scop? 

— Ajung si acolo, răspunse Ekaterina, care fierbea de 
nerăbdare. 

Îi povesti cum îşi petrecuse după-amiaza stând la pândă în 


preajma hotelului. 

— N-am căscat atâta gura la vitrine în viata mea, continuă ea. 
Am rezervat pentru tine noutatea informaţiei, pe urmă le spun 
si celorlalți. De data asta, ai interesul sa mă feliciti, inclusiv 
pentru modestie, admit, dar e ceva atât de uriaș! 

Ekaterina ştia că Mateo se îngrijorează pentru riscurile la care 
ea se expusese si simțea o plăcere răutăcioasă să-l lase să se 
frământe, dar, în final, entuziasmul învinse. 

— Relaxează-te, n-am încercat să mă apropii de ei. Era 
imposibil, desi ideea asta nebunească mi-a trecut prin minte. 
Kelner se deplasează sub pază, securitatea în jurul hotelului era 
întărită la maximum. Bariere la intrare, polițiști în uniforme la 
intersecții, alţii în civil, în maşini obişnuite, si patru agenţi de la 
serviciile secrete americane care-l încadrau. Bodyguardul lui 
Baron părea un junior pe lângă ei. Atâta tevatură a stârnit 
curiozitatea unor gură-cască, oamenii s-au strâns în spatele 
barierelor, sperând să zărească vreo vedetă din showbiz. Am 
mulțumit cerului pentru prezenţa lor şi m-am furișat printre ei. 
Kelner a sosit la scurt timp după Kich. De necrezut ce urât e 
omul ăsta! Şi, tine-te bine: după 10 minute, il vad pe Baron 
ieşind din hotel, furibund, chiar mai aprins la fata decât de 
obicei. S-a dus glonţ spre Mercedesul lui, niciodată n-am auzit o 
portieră trântită atât de tare. Întâlnirea de la hotel a durat o 
jumătate de oră, după care Kelner a plecat cu surle și tobe. 
Barierele au fost îndepărtate, mulțimea s-a împrăştiat 
dezamăgită, apoi a venit rândul lui Kich, care a plecat mai 
discret, doar cu șoferul lui. Pe moment, am fost și eu 
dezamăgită, dupa cum banuiesti. 

— O să pierd avionul. 

— Zi-mi mai bine că trăncănesc prea mult. 

— Nu, însă tocmai s-a făcut apelul pentru îmbarcare. 

— Urmarea merită să pierzi avionul. De fapt, nu, mor de 
dorinţă să te văd. 

— Pe bune? 

— Da, aşa că aleargă spre poartă si lasă-mă să continui! Mi- 
am zis că, în afară de a fi văzut bărbia triplă a lui Kich și 
permanentul lui Kelner, nu obtinusem mare lucru pierzând 


atâta vreme pe-acolo. Dar... brusc, Baron reapare, cu un aer 
hotărât şi deloc nervos. Aştept, îi accesez telefonul şi copiez tot 
ce conţine, grație spyware-ului tău. De fapt, eu trebuie să te 
felicit pe tine, fiindcă n-aș fi descoperit nimic dacă nu mi-ai fi 
trimis ieri numărul de înmatriculare al avionului particular. 
Puteai totuși să fii mai explicit, as fi câştigat timp. Pe scurt, 
odată transferul efectuat, m-am întors acasă şi am decriptat 
datele. Am găsit o înregistrare suculenta. O s-o asculti diseară, 
dar, în mare, poate fi auzit Baron cum îi întâmpină pe Kelner și 
pe Kich, cum face prezentările, urmează câteva formule de 
politeţe, apoi Kich îi cere lui Baron să-i lase singuri. 
„Întrevederea noastră nu privește pe nimeni altcineva”, îi 
explică Kich. Baron se ofuschează, le aduce aminte că întâlnirea 
are loc datorită lui, însă Kelner îl pune la punct si îl roagă sa 
iasă. 

— Baron înregistra întâlnirea? 

— Da. Furios că a fost îndepărtat, şi-a lăsat mobilul acolo ca 
să asculte totul mai târziu. Nu ştiu cum s-a descurcat să-l 
ascundă, dar a reușit. 

— Și ce-ai aflat? întrebă Mateo, agitat. 

— Jura întâi că te urci în avion! 

— Continuă! 

— Conversatia lui Kich nu prezintă mare interes pentru noi. 
Îi propune lui Kelner să contribuie cu circa 50 de milioane de 
dolari la cheltuielile de campanie ale președintelui și promite 
sprijinul reţelei sale de ziare, care îi vor coplesi pe cititori cu 
scandaluri inventate despre contracandidatul sau. Kelner, 
prudent, îl întreabă ce vrea în schimb. Răspunsul e clar, un 
ordin executiv care să autorizeze forajul petrolier într-o 
rezervaţie naturală din Alaska. Kelner nu vede nicio problemă, 
Agenţia pentru Protecţia Mediului e condusă de unul de-ai lor. 
Speciile pe cale de dispariție și rezervaţia vor fi scoase de pe 
lista celor protejate. Precizează că, în genul ăsta de afaceri, e de 
dorit să fie plătiți şi câţiva aleși locali, ca să accepte asemenea 
măsuri si să-i încânte cu locuri de muncă pe votantii lor. Apoi 
Kich simte că pe Kelner îl preocupă ceva şi-l întreabă ce anume. 
Kelner mărturiseşte că BlackColony, fondul de investiții al lui 


Schwarson, a investit într-o vânzare de arme masivă către 
Arabia Saudită, care riscă să fie blocată de Congres din cauza 
genocidului yemenitilor. „Cui îi pasă de yemeniti?” bodogăne 
el. Kich sugerează să-i ceară unui prieten de-al său să intervină. 
Un anume Goldzig, apropiat al prim-ministrului israelian, care 
ar putea accelera ratificarea tratatului de pace cu sauditii. 
Interesat, Kelner îl îndeamnă să-şi dezvolte ideea, adăugând că, 
după mutarea ambasadei americane la lerusalim, Netanyahu îi 
datorează asta. Kich susţine că, dacă planurile de acțiune s-ar 
suprapune, un asemenea acord istoric ar reduce la tăcere 
Congresul. Cireașa de pe tort, socrul lui ar putea pretinde 
Premiul Nobel pentru Pace la care visează de când l-a obţinut 
predecesorul lui. Kelner vrea să știe ce ar cere Goldzig în 
schimbul unui astfel de serviciu. Aici e ceva mai misterios, Kich 
răspunde: „Același lucru ca pentru operațiunea 666”. Apoi 
ciocnesc și isi strâng mâinile înainte să se despartă. 

— Securizează înregistrarea si sterge-o imediat din mobilul 
tău. Dacă Kelner a aflat că există, nu mai dau doi bani pe viata 
lui Baron. 

— Dimpotrivă, Baron are acum dovada traficului de 
influenţă. li are pe amândoi la mână, tipul ăsta e cel mai viclean 
om pe care-l cunosc. 

— Pofta de putere a fiarelor e aşa de mare, că sunt gata să se 
sfasie între ele. 

— Vrei lista oligarhilor ruși care au fost otraviti în ultimii 
ani? întrebă Ekaterina pe un ton ironic. 

— Cum ajung, ne apucăm să studiem operaţiunea 666. 

— Dacă vrei tu. Dar oricum operaţiunea a avut deja loc, de 
vreme ce Kich vorbea despre ea la trecut. Te-ai urcat în avion? 

— Îmi ocup locul, răspunse Mateo, aranjându-și bagajul în 
spaţiul de deasupra capului. Dar cum ai făcut să interceptezi 
mobilul lui Baron, fără să pui piciorul în hotel? 

— Ah, asta! zise nemulțumită Ekaterina. Uneori ne 
complicăm viata degeaba. Cât l-am așteptat pe Kelner — și 
crede-mă că nu putin -, am observat o antenă de telefonie 
mobilă pe acoperișul hotelului. Mică, folosită probabil doar 
pentru a asigura semnal într-o zonă restrânsă. Am forțat accesul 


și apoi am scanat toate telefoanele mobile conectate la ea. Am 
listat numerele, am găsit 12 prefixe italiene, două germane, trei 
britanice, unul francez și... unul american! În rest, te scutesc de 
abc-ul meseriei. 

— Jos pălăria! exclamă Mateo. 

— Era şi timpul s-o spui, replică Ekaterina, jubilând. 

— Stewardesa închide ușa, trebuie să întrerup convorbirea. 
Ajung peste două ore și 40 de minute. Mă arunc într-un taxi și 
ne vedem la apartament. 

Imediat ce Mateo închise, Ekaterina se repezi în dormitor. Şi 
ea se pregătea să sară într-un taxi, consemnele de securitate nu 
mai aveau nicio importanţă. 

În timp ce se îmbrăca — schimbă trei ţinute până să găsească 
una care să-i placă -, isi dădu seama că nu întâmpinase 
niciodată pe cineva care se întorcea dintr-o călătorie. I se părea 
ceva atât de nou, încât își simţea inima bubuindu-i în piept. 


Zborul Alitalia își începea coborârea. Privind pe hublou 
luminile Romei, Mateo se gândea la ce îi povestise Ekaterina. Îl 
încurca un detaliu: nu trimisese niciodată un mesaj cu numărul 
de înmatriculare al vreunui avion. Ar trebui să discute cu ea 
despre asta... dar, mai târziu, nu în momentul revederii, își 
spuse el. 


Seara a noua, Londra 

Janice intră în camera Cordeliei de la Connaught Hotel. 

— Vrei să bei ceva? Șampanie, whisky, în minibar avem 
orice-ti pofteste inima. 

Îi lua bagajul si îi întinse cu nonsalanta meniul de la room- 
service. 

— Probabil că mori de foame, nu? 

— Ai văzut preţurile? Dacă-ţi închipui că, din salariul meu de 
jurnalistă, pot să-mi permit serviciile dintr-un hotel de lux... 
zise Janice nelinistita. 

— Stiu, e absolut indecent, dar de vreme ce plateste industria 


farmaceutică... Şi i-am promis fratelui meu că nu le cheltuiesc 
banii decât pentru misiunea noastră, așa ca-ti propun să trecem 
la treabă imediat ce mâncăm. 

Cordelia luă telefonul de bachelită ce trona pe noptieră și 
dădu comanda. 

Janice făcu o baie îndelungată. Cordelia îl primi pe maitre 
d'hotel care le aduse mâncarea si achită nota cash, lăsând si un 
bacsis generos. 

După ce Janice, în halat, se așeză la masă, începură să discute 
despre vieţile lor din afara Grupului, despre iubirile lor, cele 
efemere si cele care contaseră. Cordelia vru să afle cum 
decurgeau zilele lui Janice la Tel Aviv, ce făcea în timpul liber. 
Janice îi descrise casa din Florentin, îi povesti despre prietenia 
deopotrivă prețioasă si tumultuoasă cu David, colocatarul ei, cu 
care îi plăcea să se tachineze şi să se ciondănească, îi vorbi 
despre Efron, despre momentele când se închidea ediţia şi Efron 
devenea insuportabil, însă era cel mai bun redactor-șef din 
lume, exigent, dar cu o inimă de aur. Lui Janice îi era imposibil 
să vorbească despre el fără să se gândească la Noa. Chiar şi mai 
greu era să se refere la prietena ei, fără ca lacrimile să-i umple 
ochii. Apoi jurnalista din ea ieși la suprafaţă și o bombardă pe 
Cordelia cu întrebări. De ce părăsise Madridul, cum se 
desfășura viata cotidiană a unui expatriat, cum ajunsese să 
lucreze pentru o agenţie de securitate informatică, ea și Diego 
fuseseră mereu asa de apropiaţi, cum isi petrecuseră copilăria în 
Spania? l-ar fi plăcut şi ei tare mult să aibă un frate sau o soră... 

Potopul de întrebări o făcu pe Cordelia să zâmbească. Îi 
acoperi lui Janice gura cu mâna, ca să apuce să răspundă. 

— Ne petreceam verile în casa bunicilor. Tata si mama 
munceau pe rupte ca să facă fata cheltuielilor lunare. Se temeau 
că nu se ocupă suficient de educaţia noastră şi își compensau 
absența printr-un exces de severitate. Eu mă bucuram de 
anumite privilegii pe lângă tata, din care făceam cam tot ce 
voiam, însă cu Diego erau mai duri. La Cordoba, lucrurile 
stăteau altfel, eram liberi. Diego era un băiat fericit, deschis, însă 
avea un comportament mai reținut, ca tata. De mic a avut o 
percepţie profundă asupra binelui și a răului, asta îl deosebea 


de copiii de vârsta lui. Când și-a rupt mâna fiindcă se jucase 
prosteşte pe o scară în hambar, n-a vărsat o lacrimă, deși suferea 
ca un martir, însă când bunicul a tăiat o vită care nu se mai 
putea tine pe picioare, a plâns cu lacrimi cât pumnul. Eu mă 
înhăitam cu pustanii din sat, cu care îmi petreceam după- 
amiezile, însă Diego prefera să stea deoparte. Intr-o zi, bunica a 
cumpărat un calculator vechi si i-a explicat soțului, care nu-i 
înțelegea utilitatea, că-şi puteau face cumpărăturile cu el fără să 
mai trebuiască să se deplaseze. Un adevărat mister în ochii 
bunicului, pentru care shoppingul reprezenta doar ocazia de a- 
si plimba soţia cu mașina lui frumoasă la care tinea aproape la 
fel de mult ca la ea. Diego a fost fascinat când a descoperit ce 
poți face cu o tastatură. Şi-a deschis sufletul în fata lumii când a 
intrat pe web. Mai întâi, i-au trezit interesul caracterele si 
simbolurile speciale HTML din spatele site-urilor pe care le 
vizita. Îmi explica întruna că e vorba de un nou limbaj, mult mai 
folositor decât germana pe care o învăţa obligatoriu la şcoală. Şi 
insista să-i acord şi eu atenţie, îmi spunea că așa am putea să 
comunicăm între noi in secret. Învățând programare, am avea 
un mijloc să scăpăm de interdicții. Libertatea stătea în vârful 
degetelor noastre, cu condiţia să ştim pe ce taste să apăsăm. Lui 
îi datorez faptul că am învăţat programare. Fără glumă, el mi-a 
dat virusul. Ne-am înscris la cursuri de informatică, însă liceul 
se ferea să instaleze mare lucru pe calculatoare şi accesul la 
internet era redus. Diego a găsit o cale de a ocoli blocajele, a 
instalat o conexiune proxy ce directiona traficul pe un server 
aflat la distanţă. Puteam să navigăm oriunde voiam. Isprava lui 
ne-a schimbat amândurora vieţile. În fiecare săptămână, cu 
banii lui de buzunar, Diego cumpăra componente ca să-şi 
construiască propriul calculator. La început, părinţii noștri n-au 
găsit nimic de comentat, însă, după un timp, mama s-a 
îngrijorat vazandu-si fiul cum se izolează într-un univers 
virtual. În mod ciudat, fata de mine nu avea nelinistea asta. Tata 
a instalat cu ajutorul unui prieten de-al său un control parental. 
Diego a reușit într-o singură zi să-și însușească privilegiile 
administratorului, primul lui hack. Același prieten de familie a 
venit să limiteze capacitatea de utilizare a routerului, dar eu l- 


am reinitializat si l-am reprogramat în două ore, primul meu 
hack. Noi doi împreună eram mai puternici decât toți adulții. 
Apoi eu am nimerit peste forumul unor hackeri care se distrau 
producând haos pe platforma de mesagerie MSN, foarte 
populară pe atunci. Principiul consta în răspândirea unui virus 
ascuns într-o imagine JPEG. Când cineva o deschidea, virusul 
colecta adresele tuturor contactelor sale şi le trimitea automat 
aceeaşi imagine-capcană. Urma o reacţie în lanţ incontrolabilă. 
Mie si lui Diego nu ni s-a părut interesant. Dar, din forum in 
forum, am întâlnit alti hackeri care-şi împărtăşeau descoperirile 
din plăcere sau ca să epateze. Am învăţat de la ei si ne-am 
perfecționat talentele. Diego nu împlinise nici 16 ani când am 
pus la punct un program de spart parole. Un virus pe care 
tontălăul l-a botezat Cordiego. Putea să recupereze ID-urile și să 
ajungă la toate conturile web ale victimelor noastre. Vizam 
funcția de completare automată a browserelor, atât de apreciată 
de cei leneși. Formulele magice erau criptate, dar am găsit rapid 
unde se stocau cheile lor de criptare. Am făcut o pasiune pentru 
boţi!s). Cu cat foloseai mai multi în timpul atacului, cu atât iti 
creştea cota în ochii hackerilor. Diego avusese o idee genială, să 
insereze fişiere infectate pe site-urile de torrente ilegale, cred că 
a reușit chiar să atace un studio cinematografic californian. 
Nimic atât de grav, încât să atragem atenţia FBl-ului, însă ne 
afundam în hăul criminalităţii cibernetice. În bezna asta, am 
zărit o scânteie de lumină și am urmat-o. Gaselnita lui Diego m- 
a ghidat spre o cale proprie. Hackerii erau mari consumatori de 
produse media piratate, pe care le-am atacat ca să mă distrez. 
Retransmiteam tot ce găseam pe web, ascundeam în fișierele 
mele un rootkit şi le sparleam descoperirile. Stăteam nopți 
întregi să caut o metodă de a câştiga putere. Ideea de a acţiona 
de partea bună a forței il fascina pe Diego, propriile activități îi 
puseseră la grea încercare simțul înnăscut al binelui si al răului 
şi cred că demersul meu i se părea o formă de izbăvire. Într-o zi, 
am dat de un articol despre un cercetător care își injectase un 
virus, un virus adevărat, ca să testeze vaccinul pe care-l 
pregătea. Asta m-a inspirat. l-am propus lui Diego să ne 
infectăm noi înşine cu botnetii care circulau atunci, precum 


Kelihos şi Necurs, conceputi să trimită comenzi de la 
calculatorul unei victime spre o altă pradă, un hackingP2P ce 
asigura propagarea la infinit. Ne-am alăturat astfel imensei 
colonii de aparate contaminate în toată lumea. Am dezvoltat un 
vaccin care mima comportamentul lui Kelihos, îi vorbea 
limbajul şi, ocolind sistemele de protecţie ale autorilor lui, îl 
reprograma să se autodistrugă. Am mapat site-urile publice, am 
adunat sute de mii de adrese IP infectate și le-am administrat 
antidotul. Informaţia a început să circule în agenţiile de 
securitate, pe forumuri se vorbea despre un misterios Robin 
Hood care eliberase sute de mii de utilizatori din ghearele 
infractorilor cibernetici. Niciuna dintre agenţii n-a aflat cine le 
făcuse acest serviciu. Eram atât de mândri de noi, încât ne-am 
apucat sa procedăm la fel si cu alte programe malware. 

— Nu v-aţi atras ura comunităţii hackerilor? întrebă Janice. 

— Oh, ba da! Black Hat căutau prin toate mijloacele să afle 
cine s-a legat de ei, ingroziti că fuseseră compromisi, dar mai 
ales ofensati că erau ţinuţi în sah. Una dintre agenţiile de 
securitate informatică a publicat mesaje anonime pe Darknet, 
oferindu-i o carieră promițătoare celui sau celei care dezvolta 
antiviruşii şi garantându-i anonimatul. Așa am fost angajată de 
Crystal Eye, nu aveai cum să refuzi salariul propus. 

— Diego ar fi putut să te urmeze, de ce a devenit proprietar 
de restaurant? 

— După moartea Albei, a refuzat să se mai atingă de o 
tastatură. Şi avea două pasiuni: programarea şi haleala... Diego 
nu și-a luat niciodată adio de la femeia pe care a iubit-o, dar 
demonii copilăriei lui n-au întârziat să revină şi să-i bată la ușă. 
Poate să fi contribuit la asta şi laptopul pe care i l-am trimis de 
la Londra. 


Seara a noua, Kiev 

Diego îl sună pe Vital, după ce trecu de vamă. Nimeni nu-l 
aştepta, şi el nu-şi amintea cum să ajungă la castel. 

— Aş închiria o maşină, dar trebuie să-mi trimiţi 
coordonatele. 

— Ilga te aşteaptă afară, în parcare, într-o Lada albastră. 


Apoi, Vital închise. 

— Începe bine, bombăni Diego, luându-și geanta. 

Guvernanta îl întâmpină cu răceala care o caracteriza si tacu 
tot drumul. Diego nu-i auzi glasul decât atunci când mașina se 
opri lângă verandă. 

— Ele sus, cunoaşteţi locul. Dacă vă e foame, o să vă aduc un 
platou cu gustări. 

Diego îi mulțumi pentru atenţia plină de delicateţe si intră în 
castel, în timp ce Ilga se duse să gareze maşina într-o magazie 
veche. 

Diego urcă scara şi împinse usa donjonului. 

— Ai călătorit cu bine? îl întrebă Vital. 

— De ce m-ai chemat? 

— Pentru că, atâta timp cât Malik e în Turcia, eu mă lupt cu 
toată munca si, de la plecarea voastră, îmi face mai puţină 
plăcere să lucrez singur. 

— Serios, Vital, m-ai chemat aici pentru că te simţi singur? 
Ştii că am o viaţă în afara Grupului? 

— Uită de ea, deocamdată. Ti-am cerut să vii, fiindcă am 
nevoie de tine. Datele pe care le primesc de când ai implantat 
virusul meu la Berlin sunt criptate, o criptare foarte solidă, n-o 
să-i dau de cap fără ajutor. Malik e cu Maya, Janice si sora ta 
sunt împreună la Londra. 

— Janice e cu Cordelia? 

— Ar trebui să învăţaţi să comunicaţi amândoi! Eu și fratele 
meu nu avem secrete. 

Diego se îndoia, gândindu-se la sărutul al cărui martor fusese 
în parc, dar alese să-şi tina gura. 

— Cât despre Mateo, el probabil că se ciuguleste cu 
Ekaterina. 

— Se giugiuleste, il corecta Diego. 

— În orice caz, avionul lui a aterizat la Roma acum două ore. 
Nu reușesc să dau nici de unul, nici de altul. Nu face mutra asta, 
întregul castel e al nostru și jos, în salon, sunt nişte lichioruri 
minunate. 

Diego se aseza lângă Vital, în fata unui calculator. 

— De unde să încep? întrebă el. 


— Cu dosarul ăsta, răspunse Vital, arătând spre un pliculeţ 
de pe ecran. 

Diego îl studie minuțios. 

— Algoritmul cheii mi se pare relativ clasic, pornește 
secventiatorul, o să-l găsească până la urmă. 

— Nu, fii atent, o să vezi că e o cursă de șoareci. Cheia am 
obținut-o deja. E prea uşor de spart, asta m-a pus în garda. Daca 
o foloseşti, dosarul se șterge. Criptarea este asimetrică. Primul 
cod este creat de expeditorul mesajului, însă mai există un cod, 
si doar cel care primește mesajul cunoaşte combinaţia. Cele 
două trebuie să se potrivească, pentru ca poarta să se deschidă. 

— Cine este expeditorul şi cine este adresantul? 

— Adre... ce? 

— Cel căruia îi este trimis dosarul. 

— Un angajat de la JSBC i l-a trimis unui tip de la German 
Bank. 

— Ai identificat IP-ul tipului? 

— Nu, dar pot să mă apuc de lucru. 

— Intră în calculatorul lui, găsește unde a ascuns cheia și ai 
rezolvat problema. 

— Vezi că am făcut bine că te-am chemat? 

Vital si Diego munciră împreună ore în sir. Examinară 
amănunțit hard diskul calculatorului de la German Bank. Nu-și 
sacrificară degeaba o bună parte din noapte, fiindcă, în loc de o 
cheie, descoperiră o listă întreagă, cu care puteau să aibă acces 
la toate informaţiile schimbate între cei doi în ultimele luni. Mai 
mult chiar, pe listă figurau coduri ce permiteau și decriptarea e- 
mailurilor viitoare. 

Diego bătu palma cu prietenul lui. Apoi îi propuse să guste 
din faimoasele lichioruri, pentru a sărbători victoria. Vital isi 
împinse fotoliul în spate. 

— Te simţi destul de voinic ca să mă cari? 

— Am descărcat hălci de carne mai grele decât tine, amice... 
de ce mă întrebi? 

— Pentru că as vrea să-ţi arăt ceva. 

Vital isi îndreptă fotoliul spre un ungher al donjonului si 
ridică o tapiserie ce acoperea o ușă de fier. Dincolo de aceasta, 


patru trepte duceau pe acoperiş. 

— Mergem? întrebă Vital. 

Diego îl ridică în braţe. 

Asezati pe acoperișul de ardezie, admirau amândoi cerul 
negru presărat cu stele. 

— Uite, acolo e Polaris, sopti Vital, arătând astrul cu degetul. 

— Vii des aici? 

— Când vrea Malik. 

— Nu aveai nevoie de mine să spargi codurile. 

— Nu, răspunse Vital înainte de a se închide într-o tăcere 
vinovată. 

— Vrei să-ți vorbesc despre ea? 

— De cenu...? 

22. 


Ziua a noua, Istanbul 

Malik bau din cafeaua preparată de Kahil; trei lingurite de 
zahăr nu-i atenuaseră amărăciunea. Se uita când la Maya, când 
la fotografia pusă de ea pe masă. 

— Şi n-ai idee cine este? 

— Nici cea mai vagă idee, ştiu doar că trebuie s-o găsesc. 

— Eşti conștientă de riscurile la care ne expui? În plus, cu ce 
ne priveşte pe noi soarta acestei pustoaice? După tot ce ţi-am 
povestit ieri, crezi că nu avem nimic mai urgent de făcut? se 
enervă Malik. 

— Îmi pare rău că nu am putut să iau parte la aventură și mai 
ales că am ratat prima întâlnire a Grupului. Dar... „Salvează un 
copil şi salvezi omenirea întreagă.” Nu sunt cuvintele mele și 
totuşi, cu cât mă gândesc mai bine, cu atât le înțeleg sensul. Așa 
că, în cazul meu, răspunsul e nu, nu am nimic mai urgent de 
făcut decât s-o găsesc. Nu știu ce altceva să-ți spun, Malik. Poti 
să consideri că e ilogic, dar nu plec nicăieri până nu rezolv asta. 

— Am încercat totul ca s-o determin să se răzgândească, oftă 
Kahil, dar știi cum sunt femeile... 

— Mi-ar fi plăcut, dar nu ştiu, replică Malik. 

— Cinstite vorbe. Nici eu nu ştiu, altfel as fi reușit s-o 
conving. Bun, am pierdut destul timp. Fetiţa e siriană, măcar de 
asta sunt sigur, şi dacă a izbutit să intre în Turcia, presupun că 
ai fi fost informată de cei care te-au însărcinat s-o repatriezi. 

— Cine sunt comanditarii tăi? interveni Malik. 

— Eu ţi-am cerut tie să-mi dai raportul despre activitățile tale 
din afara Grupului? se indignă Maya. Abia dacă ştiu cine ești. Şi 
cu ce-ar schimba lucrurile daca ti-as spune? Oricum, n-o s-o fac. 
Îţi mulțumesc din suflet că ai venit, dar acum ori mă ajuţi, ori 
poţi să pleci înapoi la Kiev. 

— Vital nu m-ar ierta niciodată dacă mă întorc fără tine, deci 
nu e ca si cum as avea de ales. 

— După ce terminati cu cearta, îi intrerupse Kahil, poate ne 
gândim în sfârşit la un mod de a o găsi pe fetiță, ca să se poată 


întoarce fiecare la casa lui. O să vă însoțesc, asta nu-i o opţiune — 
fără mine, n-aveţi nicio sansa. Nu-mi pasă dacă mor acum. La 
vârsta mea, nu refuzi o bătălie de onoare. 


Kahil întinse harta Turciei pe masă. 

— Comanditarii dumneavoastră v-au trimis la Istanbul, 
probabil că aici trebuia s-o găsiți. Dar n-aţi primit alte 
instrucțiuni de când aţi ajuns, asta înseamnă că planurile au fost 
date peste cap si copilul a fost obligat să urmeze alt itinerar. 
Poate chiar a fost dus în altă parte, nu în Turcia, în orice caz, pe 
altă rută decât cea care vine de la Alep. Granițele de nord-vest 
ale Siriei sunt închise, iar zona se află sub controlul rușilor, care 
au încercuit poziţiile strategice abandonate de americani. 
Mergând ceva mai departe spre est, convoiul fetiţei ar îndura 
loviturile aeriene ale aviaţiei noastre care a bombardat intens 
Kobane, Ras al-Ain și Qamishli. După informaţiile pe care le-am 
obținut de la niște prieteni sus-pusi, singurul punct de trecere se 
află aici, în extremitatea estică, explică Kahil, punând degetul pe 
orașul Cizre, din apropierea frontierei. 

— E în capătul celălalt al țării, constată cu îngrijorare Malik. 

— 1.600 de kilometri, adică 17 ore cu mașina... cu condiţia ca 
Jaguarul meu să reziste. Ne pregătim si imediat pornim la 
drum. 

— Admitand că ajungem la Cizre, că imposibilul se produce 
si că ne intersectăm cu drumul pe care se află aceasta copilă, ce 
facem după aceea? 

Kahil se aplecă iar deasupra hărţii și îşi trecu mâna peste 
barbă, gânditor. Apoi se uită fix la Maya si îi vorbi pe un ton 
care nu lăsa loc de discuții. 

— La Cizre, aveţi două zile la dispoziţie s-o găsiţi, apoi va 
indreptati spre Georgia, mergeţi până la Tbilisi si luaţi avionul 
spre Kiev sau Paris. 

— De acord, zise Maya. Rămânem două zile si două nopți la 
Cizre si, dacă esuez, plecăm spre Tbilisi. 

— Mai avem de pus la punct un amănunt, adăugă Kahil. 
Actele pe care vi le-am dat pot să-l păcălească pe un poliţist, dar 
cu siguranță nu şi pe militarii din posturile de la frontieră. Ei 


scanează paşapoartele. În fine, o să vedem la fata locului. Am 
discutat destul, plecăm mâine-dimineaţă. 

Seara a noua. Kiev și Londra 

Diego îi trimisese un mesaj lui Janice, cerându-i să se 
conecteze pe forum. Avea informaţii să le comunice... dar nu 
era exclus să fie doar un pretext pentru ca Vital şi Cordelia să 
poată vorbi. 

— Totul e bine la voi? întrebă el. 

— Un pic cam înghesuit, răspunse Cordelia, dar à la guerre 
comme à la guerre. Îmi imaginez că voi nu duceti lipsă de spațiu. 
Spune-mi că te-ai instalat în camera mea fiindcă ţi-e un dor 
teribil de sora ta. Şi Ilga? A întrebat de mine? 

— Putem să trecem la chestii serioase? 

— Ştii tu ceva mai serios decât Ilga? 

Diego se întoarse spre Vital, privirea lui încremenită de 
emoție îi dădu lovitura de grație. 

— Te las pe tine, îi zise, soră-mea o să mă scoată din minţi. 

Vital nu aşteptă să fie rugat de două ori, puse imediat 
stăpânire pe tastatură. 

— Unele dintre dosarele pe care le-am găsit ne-au atras 
atenţia din cauza sistemului de securitate care le proteja. 

— Ce fel? întrebă Cordelia. 

— O cheie dublă cu o bombă ce explodează la primul acces 
care nu e valid. Faptul că o bancă atât de mare e gata să distrugă 
documente interne spune multe despre natura lor. 

— Si ati reuşit să ajungeţi la dosare? interveni Janice. 

— Da! Contin recipisele unor transferuri de fonduri 
importante, efectuate regulat între JSBC si German Bank, 
răspunse Diego. Sunt sume considerabile care nu încetează să 
circule între cele două instituţii financiare. Un soi de cavalerie în 
sensul bancar al termenului. 

— Ce e aia „cavalerie în sensul bancar al termenului”? 
întrebă sora lui. 

— Un proces financiar prin care noile împrumuturi servesc la 
rambursarea celor vechi, scrise Vital, mândru că poate să-i 
răspundă. 

— Şi e ilegal? întrebă Cordelia. 


— Da, mai ales când o societate falsă deschide conturi la 
două bănci. Face un prim împrumut la una şi folosește banii ca 
justificare pentru a lua de la a doua un împrumut mai mare care 
serveşte la rambursarea celuilalt. Căpătând astfel o solvabilitate 
aparentă, cere un al treilea împrumut și mai mare și îl 
rambursează pe cel precedent... si tot asa. 

— De ce sa recurgi la astfel de metode, cand esti deja atat de 
bogat? 

— Cum reuseste presedintele Statelor Unite, care se pretinde 
multimiliardar, care posedă două avioane particulare si o 
abundență de hoteluri şi cluburi de golf, să plătească doar 750 
de dolari impozit? Graţie îndatorării. Trăieşte în întregime pe 
credit și, cum împrumuturile nu se acordă decât celor foarte 
bogaţi, miliardarii sunt obligaţi să se aranjeze între ei ca să 
rămână așa. 

În timp ce Vital își dădea aere, Janice înţelese cu adevărat 
mesajul pe care Noa i-l transmisese înainte să dispară. Un mesaj 
care o tulburase profund când îl descoperise, criptat pe un stick 
USB lăsat de prietena ei. Janice îl recitise de atâtea ori, că îl ştia 
pe dinafară. 

il copie pe ecran si îl trimise fără niciun preambul prietenilor 
ei. 


HAL, 

Contul pe care l-ai descoperit la Jersey serveşte drept placă 
turnantă pentru o nebuloasă financiară mult mai vastă decât tot ce 
presupuneam noi. Nu e vorba de un virament, nici de două, ci de o 
mulțime de viramente care se repetă din lună în lună. Aceste 
transferuri privesc numeroase entități. De câțiva ani, un fond de 
investiții american, BlackColony, face să treacă prin JSBC sume 
considerabile. Banii pleacă imediat spre un alt cont la German 
Bank. Viramente similare, făcute din Rusia, trec prin acelaşi cont. 
Americanii le împrumută bani ruşilor, iar ruşii le împrumută bani 
americanilor. 

Această metodă le permite să-şi desfăşoare afacerile pe teritoriu 
străin, la adăpost de orice pedeapsă. Dar ce afaceri? Și pentru nişte 
sume atât de mari? Încă n-am idee. De asemenea, am descoperit 


sume ce par să fi aterizat în Regatul Unit şi un nume important 
asociat cu această afacere. Tom Schwarson este omul despre care 
făcea cercetări Sarah Weizman, agentul nostru, înainte de a fi 
asasinată. 

Foloseşte eficient informațiile şi distruge-le! 

Dacă citeşti aceste rânduri înseamnă că nu mai pot să te 
protejez. 

Ai grijă de tine! Eşti în pericol. 

Prietena ta 


— Noa le-a înțeles manevrele înaintea noastră şi au eliminat- 
o, conchise Janice. 

— Îmi pare rău, tastă Vital. 

— Nu atât cât mie, dar iti mulțumesc, răspunse Janice. 

— Trebuie să ne concentrăm cercetările asupra rolului jucat 
de BlackColony si deci asupra lui Schwarson, sugeră Diego. 

— Printre altele, dar nu exclusiv, se amestecă Ekaterina care 
tocmai se alăturase conversatiei. 

— Mateo e cu tine? întrebă Cordelia. 

— Da, de ce? 

— Asa, fără motiv. 

— Faceţi opinie separată? interveni Mateo. 

— Nu, scuze. În graba mea, am uitat să vă anunţ, zise Diego. 

— Nicio problemă, am avut eu grijă. E important să existe 
printre noi cineva pe care toată lumea să se poată baza și mă 
simt flatată să fiu eu acea persoană, glumi Cordelia. Bun, voi ce- 
ati găsit? 

Ekaterina informă Grupul despre ce aflase urmărindu-l pe 
Baron, fără a uita să relateze cum pătrunsese în telefonul lui 
accesând antena reţelei telefonice. Explică până în cele mai mici 
detalii conversaţia dintre Kich și Kelner și pactul pe care ei îl 
încheiaseră. Când mentiona codul a cărui semnificaţie încă n-o 
știa, Janice o intrerupse. 

— 666? Asta îmi aminteşte de un dosar pe care Noa mi l-a 
trimis pe ascuns. La momentul respectiv, scrisesem un articol 
amplu despre această afacere, însă redactorul-sef îl refuzase. Îmi 
consult acum notițele de pe laptop, ramaneti conectaţi! 


Trecură câteva minute, toți fierbeau de nerăbdare în fata 
calculatoarelor, cu excepţia Cordeliei, care profită de răgaz 
pentru a se mai servi cu ceva din minibar. 

— Gata, am găsit. 666 Park Avenue, cumpărată de societatea 
lui Kelner în 2007 pentru modica sumă de 1,8 miliarde de dolari, 
500 de milioane cash și diferenţa cu un împrumut. Imobilul de 
birouri situat pe cea mai prestigioasă arteră din Manhattan 
trebuia să fie piesa centrală a imperiului imobiliar al familiei. 
Însă un an mai târziu, au suferit o serie de eșecuri. După crahul 
din 2008, preţul plătit pentru acest turn era de două ori mai 
mare decât valoarea lui de piață. Operaţiunea se transformase 
într-un veritabil abis financiar pentru clanul Kelner. De atunci, 
sunt incapabili să-și achite datoria şi trebuie s-o refinanteze la 
fiecare scadenta. După ce socrul său s-a instalat în Biroul Oval, 
Natan Kelner, în aprilie 2007, l-a contactat pe prim-ministrul din 
Qatar, care administrează un fond suveran de investiţii. În 
aceeaşi lună, a fost organizată la New York o întâlnire cu 
ministrul de finanțe, însă Kelner a fost refuzat. Qatarul se temea 
de o anchetă publică pentru conflict de interese, ţinând cont de 
rolul important pe care ginerele președintelui îl juca la Casa 
Albă de când fusese numit consilier direct. Kelner s-a dus atunci 
în Dubai. La scurt timp după această vizită, al cărei motiv n-a 
fost dezvăluit niciodată, președintele Statelor Unite, împreună 
cu Baron şi cu Kelner, a efectuat în luna mai prima sa vizită 
oficială în Emiratele Arabe Unite; secretarul de stat pentru 
afaceri externe n-a fost invitat să-i însoţească, lucru de neînțeles 
și mai ales contrar ordinii afacerilor politice. În cursul călătoriei, 
preşedintele, ginerele său Kelner, Baron şi un emisar din 
Emirate s-au strâns la o cină privată. La începutul lui iunie, 
Emiratele Arabe Unite, Arabia Saudită, Bahrain și Egipt au 
impus o blocadă militară si economică împotriva Qatarului. Si 
așa, subit, ameninţarea unui război în regiune a prins contur. 
Secretarul de stat pentru afaceri externe, care nu asistase la acea 
cină, a cerut imediat ridicarea blocadei, însă, la câteva ore după 
declaraţia lui, preşedintele l-a contrazis si a afirmat că sprijină 
fără rezerve blocada Qatarului. Congresul nu s-a lăsat înșelat, 


Kelner manipulase diplomaţia americană în scopuri personale, 
pentru a pune presiune pe Doha ca să obţină împrumuturile din 
Qatar de care avea nevoie. 

— N-a existat nicio anchetă? se indignă Ekaterina. 

— Camera Reprezentanţilor s-a mulțumit să-şi exprime 
retinerile înainte de a trece la altceva. 

— De ce ţi-a vorbit Noa despre acest dosar? 

— La vremea aceea, am crezut că voia pur și simplu să-mi 
strecoare o anchetă profitabilă. Acum îmi dau seama că se 
gândea la ceva diferit. Dosarul conţinea o informatie căreia nu i- 
am dat atenţie. Înainte de vizita oficială în Dubai, Baron, care 
era pe atunci si consilierul președintelui, îi ceruse lui 
Schwarson, una dintre fiarele cele mai bogate din lume, datorită 
fondului său de investiții BlackColony, să organizeze o întâlnire 
între Kelner şi ambasadorul Emiratelor Arabe la ONU. Noa 
aflase graţie unui e-mail interceptat de serviciile secrete 
israeliene. Schwarson îi scria ambasadorului: „O sa vă intelegeti 
foarte bine, avem aceeaşi agendă”. Kelner, Baron, Schwarson 
desfășurau o diplomaţie paralelă în slujba propriilor planuri și 
interese. Asta voia Noa să anchetez. Probabil, pentru că şefii nu- 
i dăduseră ei aprobarea, de teamă să nu irite Casa Albă. Și 
povestea nu se opreşte aici. La sfârșitul lui octombrie 2017, 
Kelner pleacă iar în Dubai, de astă dată cu un zbor comercial. 
Niciun oficial nu este informat, chiar și personalul de la Casa 
Albă este luat prin surprindere, aflând despre călătoria lui abia 
când Kelner ajunge la fata locului. La începutul lui noiembrie 
2017, Kelner obține un împrumut de 180 de milioane de dolari 
de la societatea Apollo Global Management ca să refinanteze o 
altă operațiune imobiliară, la Chicago. Qatarul este cel mai mare 
acţionar al Apollo Global si împrumutul se dovedește de trei ori 
superior angajamentelor obişnuite ale societăţii. La această 
afacere se adaugă 325 de milioane de dolari, imprumutati de 
City Bank după ce patronul si totodată directorul ei general a 
fost primit de președintele american. În ianuarie 2018, secretarul 
de stat pentru afaceri externe trage semnalul de alarmă, 
Congresul începe să se trezească pe subiectul manevrelor lui 
Kelner, acesta isi pierde acreditarea „Iop Security Clearance”, 


care îi permitea accesul la toate informaţiile despre afacerile 
țării. În martie, secretarul de stat e pus pe liber și înlocuit la 
repezeală cu un om de încredere al președintelui american. 
Prințul saudit face o vizită oficială la Washington. În mai, 
preşedintele ordonă să i se înapoieze imediat ginerelui său 
acreditarea, în ciuda recomandărilor contrare ale propriilor 
agenţii de securitate naţională. Pe 21 iunie, Kelner ia avionul 
spre Qatar pentru o pretinsă vizită diplomatică. Pe 1 august, 
societatea care deţine 666 Park Avenue isi vede casele de bani 
repuse pe linia de plutire cu un miliard de dolari, incredintati 
de Qatar. În aceeași zi, Arabia Saudită obţine autorizaţia, până 
atunci refuzată, de a achiziționa Electric Company, o societate 
americană deținătoare de tehnologii nucleare sensibile. Kelner s- 
a descurcat pentru ca toți cei care l-au ajutat să-şi primească 
recompensa. 

— Ce cuib de albine! se indignă Vital. 

— Îmi plac şi mierea, şi vocabularul tău, replică prompt 
Cordelia, dar expresia se referă la viespi, dragul meu Vital. 

Si cum Vital rămase fără cuvinte, Diego îi sări în ajutor. 

— Baron reuneşte partidele de extremă dreaptă; PSYOPS 
intervine masiv pe FriendsNet ca să manipuleze alegerile; 
Berdoch, Kich şi Libidof conduc imperii media; o grupare de 
politicieni afaceristi și corupți are în rândurile ei, dacă nu chiar 
în frunte, pe ginerele preşedintelui Statelor Unite; transferuri de 
fonduri între ruși și americani; vânzări de arme ce dovedesc 
existența unei diplomaţii paralele, desfăşurate pe ascuns de 
toată această lume pentru propriul interes, iar în centrul acestei 
nebuloase pe care ne-o semnala Noa, se află Tom Schwarson, 
care domnește peste cel mai mare fond mondial de investiţii, și 
două bănci care fabrică miliarde pentru a le oferi mijloacele să 
acționeze sub acoperire. 

— Toate aceste mănunchiuri de dovezi converg spre ceva mai 
important decât nişte manipulări, oricât de complexe, menite să- 
i îmbogăţească întruna. Ele urmează un plan îndelung elaborat, 
ceea ce presimtea si Noa. Trebuie să descoperim care este 
agenda despre care îi vorbea Schwarson ambasadorului 
Emiratelor Arabe, declara Janice. 


23. 


Ziua a zecea, Istanbul 

În biroul său, Kahil făcea pregătirile pentru o călătorie care se 
anunţa pe cat de nesigură, pe atât de periculoasă. Malik îi ceru 
Mayei să-i povestească în cele mai mici detalii toate cele 
întâmplate de când sosise la Istanbul. Nu dintr-un exces de 
curiozitate, ci pentru că voia să înțeleagă de ce oamenii din MIT 
o urmăreau, cum o reperaseră și ce știau. Malik venise de la 
Kiev ca s-o ajute şi totuşi, oricât încerca ea să judece rațional, 
Maya nu simţea cu el aceeași complicitate pe care o avea cu 
geamanul lui, si i-o spuse deschis. 

— Trebuie să înţelegi că jumătate din timp ai vorbit cu mine, 
într-un caz din două eu te-am sprijinit în planurile tale de atac. 

— Sunteţi gemeni identici? întrebă ea. 

— Monozigoti, semănăm ca două picături de apă, cu excepţia 
unui detaliu. Mă rog, nu-i chiar un detaliu. 

— Cum adică? 

— O să-ţi explice Vital, si nu încerca să schimbi subiectul. 

Maya îi mărturisi totul sau aproape totul. Cum începuse să 
aibă impresia că o urmăreşte cineva după ce se instalase la hotel, 
impresie confirmată pe o straduta de lângă fostul palat de 
justiție francez; îi povesti cum o ajutase Vital să descopere 
spyware-ul plasat de agenţii MIT într-un toc de ochelari și îi 
vorbi despre interesul agenţilor fata de o fotografie pe care ea i- 
o arătase celei pe care o credea prietenă; însă omise să 
pomenească de avertismentele lui Verdier din grădina 
consulatului şi îi descrise fuga spre frontieră, pe care încercase 
s-o treacă spre Bulgaria înainte de a se îndrepta spre Grecia. 

— Ai scăpat de spyware înainte să-i furi mașina amicei tale? 

— Doar am împrumutat-o. 

— Se va bucura s-o recupereze. Cât despre polițistul de la 
benzinărie, te-ai aflat la locul nepotrivit, la momentul nepotrivit, 
însă, când ţi-a văzut pașaportul, şi-a dat seama că minţi în 
privința nationalitatii şi probabil că a transmis semnalmentele 
tale. După care, ştiind că esti căutată, a pornit după tine. Acum 


să sperăm că peruca şi actele false vor păcăli pe toată lumea. Ai 
mai lăsat alte urme? 

— Nu, minţi Maya, doar geanta cu lucrurile mele. 

— Inclusiv laptopul şi mobilul. 

— Da, recunoscu ea, jenată, dar n-o să poată scoate nimic din 
ele. 

— Gresesti subestimandu-ti adversarul. Cu cât plecăm mai 
repede, cu atât mai bine. 


După ce Malik părăsi camera, Maya observă că laptopul lui 
rămăsese pe masă. Într-o stare de încordare nervoasă, deschise o 
sesiune pe un cont de vizitator, verifică dacă sediul lui Kahil 
dispunea de o conexiune Wi-Fi puternică și tastă în browser 
adresa IP a laptopului pe care fusese nevoită să-l abandoneze în 
maşină, pe câmp. Semnalul trimis de ea nu găsi ecou, fapt ce o 
mai linişti. Tipii din MIT nu reușiseră să-l deblocheze. O măsură 
de precauţie in plus nu strica însă, asa ca Maya isi trimise un e- 
mail. Dacă, din întâmplare, cineva încerca să-l deschidă, se 
declanșa o comandă ce reformata hard diskul si stergea toate 
datele. 

Apoi Maya închise laptopul lui Malik şi se duse să-și 
pregătească bagajul. 


XXX 


— Maya tocmai făcuse o greşeală ce nu va fi lipsită de 
consecinţe atât pentru ea, cât şi pentru Grup. Totuşi, dacă mă 
gândesc mai bine la evenimente, cred că, dintre ei doi, 
adevăratul vinovat e Malik. 

— Fiindcă şi-a lăsat laptopul pe masă? N-avea niciun motiv să se 
îndoiască de Maya. 

— Ar fi trebuit să aplice propriile sfaturi și să nu subestimeze 
nimic, mai ales starea de oboseală si de stres in care se afla 
Maya. Irascibilitatea neobişnuită de care ea dăduse dovadă în 
mai multe rânduri ar fi trebuit să-l pună în gardă pe Malik. 
După incident, în ora următoare, șeful serviciilor turce de 
informaţii şi-a strâns subalternii. A afișat pe ecran fotografia 


unui cuplu si a expus situaţia. Lila si Nadim, soţul ei, liderii 
unui bastion al rezistentei siriene, erau vanati de forțele lui al- 
Assad de luni întregi. Cuplul avea o fată, în vârstă de 9-10 ani. 
O cartita, infiltrată în cartierul unde se ascundeau părinții ei, 
trimisese un mesaj cu câteva săptămâni în urmă, anunțând că 
fata o să părăsească adăpostul pentru a se refugia în Turcia. 
Şeful serviciilor de informaţii le-a explicat oamenilor săi că fata 
ar fi fost o moneda de schimb prețioasă în raporturile cu rușii, 
susceptibilă să tempereze relaţiile devenite încordate de când 
armata doborâse unul dintre avioanele lor. Mintea, se ferea să le 
dezvăluie adevărata valoare a schimbului; daca Naélle ar fi fost 
capturată si încredinţată ruşilor, a continuat şeful securității 
turce, părinţii ei s-ar fi predat ca să crute viata fiicei lor. Dar asta 
nu era tot, a adăugat el. O femeie care lucra pentru serviciile 
franceze de informaţii intrase în Turcia. Fusese reperată în mai 
multe rânduri, dar activităţile ei nu prezentaseră importanţă. 
Era mai profitabil să fie supravegheată decât arestată. Asta până 
în ziua când, datorită unui informator, MIT aflase că femeia are 
o fotografie cu micuța siriană, ceea ce nu putea fi o coincidenţă. 
Probabil că şi francezii voiau s-o recupereze, cu siguranță 
pentru a-i proteja părinţii. Agenta lor de legătură scăpase de doi 
inspectori în civil care o urmăreau, la câţiva kilometri de 
frontiera greacă, și se ascunsese într-o tabără de refugiați nu 
departe de acolo. Se efectuase o descindere în tabără, dar femeia 
nu fusese descoperită, iar barajele de poliție din regiune nu 
dăduseră cele mai bune rezultate. Din fericire, îi găsiseră 
laptopul în mașina pe care fusese nevoită s-o abandoneze si 
cineva tocmai încercase să-l acceseze dintr-un cartier de la 
marginea vestică a orașului. O zonă în care erau birourile unui 
agent de schimb bine cunoscut forțelor de poliţie, încheindu-și 
expunerea, șeful MIT le-a ordonat oamenilor săi să pregătească 
o operaţiune de interogare. 

— Cum aflaseră serviciile franceze de existența lui Naélle? 

— Habar n-aveau de ea. 

— Atunci de ce-au trimis-o pe Maya la Istanbul? 

— Eu am convins-o să se ducă in Turcia, infiltrându-mă în 
telefonul pe care-l folosea ca să comunice cu ei. 


— l-aţi întins o cursă si i-ati trădat încrederea... Maya e prietena 
dumneavoastră, de ce ati procedat asa? 

— Pentru că Maya nu s-ar fi dus niciodată pe teren în cadrul 
unei operaţiuni a Grupului, nu câtă vreme regulile nu fuseseră 
încă încălcate, şi cu atât mai puţin pentru a face un lucru fără 
legătură cu vreun atac informatic. Nu aveam de ales. Rolul pe 
care-l juca Maya în afara Grupului şi activităţile ei de agent 
turistic se potriveau perfect cu ceea ce trebuia noi să facem 
pentru a opri fiarele. Credeţi că i-am întins o capcană; 
dimpotrivă, i-am oferit libertatea de a acționa scăpând de 
interdicțiile din Grup; putea să renunţe. Am folosit mijloace 
indirecte, adevărat, dar am făcut-o pentru o cauză dreaptă. Si 
datorită acestei denaturări, munca ei de mercenar căpăta în 
sfârşit sens. Istanbulul urma să fie ultima misiune de acest gen 
pentru Maya şi, dacă reuşea, avea să valoreze în ochii ei mai 
mult decât toate celelalte. 

— Şi atunci... de ce ati încetat să comunicaţi cu ea după ce-a ajuns 
în Turcia? 

— Nu asta intentionam, dar, asa cum presupunea Kahil, 
itinerarul lui Naélle se modificase. Trebuia să recalculez totul, sa 
stabilesc care sunt probabilitățile cele mai mari de întâlnire, să 
identific locul cel mai bun, apoi să coordonez traseele. Toate 
astea mi-au luat timp. 

— Spuneati despre Naélle că e cheia pentru a dobori fiarele, 
informațiile aflate în posesia ei îi puteau salva pe ai săi? 

— Hazardul, atât de des invocat, nu-i decât realizarea unei 
probabilitati dintre atâtea altele. Cu cât probabilitatea e mai 
scăzută, cu atât realizarea ei pare mai hazardată; totuși, ea nu 
încetează să existe. Abandonată de toți, Naélle se gândea ca 
viata ei, ca si a părinţilor ei, nu conta, însă viitorul lumii libere si 
al miliardelor de ființe umane depindea de ei trei. 

— În ce fel? 

— Pentru că tatăl ei a reușit s-o scoată din ghetou, pentru că 
mama ei, printr-un concurs de împrejurări care nu tinea de 
hazard, a cules informaţii de o importanţă capitală. Pentru că ei 
doi au luat o decizie crudă, hazardată pentru unii, dar cu atât 
mai curajoasă, cu cât nu puteau fi siguri de reușită. Am învăţat 


multe de la ei. N-au făcut niciun calcul, s-au bazat pe speranţă. 
Să speri înseamnă să dai dovadă de curaj. Cât despre Naélle, 
destinul o transformase în mesager și era crucial ca ea să ajungă 
la destinaţie. 


XXX 


Ziua a zecea, Londra 

Discutia din cadrul Grupului o aruncase pe Janice într-un 
abis de gânduri. Se izolase ca să-și recitească notițele. Ceva îi 
scăpa, aşa că derula în minte conversațiile cu Noa: cea de pe 
terasa cafenelei, când prietena ei descoperise emblema PSYOPS 
pe coperta unui blocnotes; cea din grădina căminului de bătrâni 
Tel Hashomer. Atunci mentionase Noa numele lui Goldzig? 
Cine era omul ăsta, apropiat al prim-ministrului israelian, ce rol 
juca printre cei cu care lupta ea? O singură persoană ar putea să- 
i ofere informații. De mult ar fi trebuit să-l sune pe redactorul- 
şef pentru a-l pune la curent cu mersul anchetei. Efron trebuie 
să fi fost turbat de furie si, când formă numărul, Janice se 
pregăti să îndure o salva de reprosuri. Ar fi pariat că o să asculte 
cinci minute de mustrări înainte să prindă ocazia de a strecura 
un cuvânt. Pierdu însă pariul. 

— Ce vrei? o întrebă Efron de cum răspunse. 

— Să-ţi dau vești despre mine. 

— Janice, te rog, nu mie. De patru zile aştept telefonul tau. 

— N-am avut un minut de răgaz. Ce ştii despre un anume 
Goldzig? 

— Că nu trebuie să te apropii de el sub niciun pretext. 

— De ce? 

— E o pradă prea mare pentru tine. 

— E felul tău de a-mi spune să fac exact invers? 

— Amuzant, dar nu si de data asta. Vorbesc serios, Janice, e 
un om periculos, iar anturajul lui e şi mai și. Tipii ăştia nu pierd 
timp cu cei care-și bagă nasul în afacerile lor. 

— Ce afaceri? 

— Vorbind pe ocolite, i se atribuie rolul de intermediar între 
oligarhii nostri si administraţia americană. Are asociați peste tot. 


— Ce înţelegi prin „vorbind pe ocolite”? 

Se lăsă tăcerea. 

— Nu ești prima care face o anchetă pe tema asta, dar n-am 
putut să publicăm niciodată nimic. 

— Ai renunţat tu să publici? 

— Riscurile erau prea mari. 

— Printre ,,asociatii” lui s-ar număra si BlackColony? 

— Ai primit răspuns, dar n-ai prins sensul cuvântului 
„intermediar” în context. Goldzig ia asupra lui treburile 
murdare, iar legăturile cu cei de la putere îi conferă imunitate 
totală. Janice, dacă pe el îl vânezi, renunţă imediat! 

— Cred că tocmai mi-ai spus mai multe decât speram să aflu. 

— Esti insuportabilă! Unde-i articolul în exclusivitate pe care 
mi l-ai promis? 

— Ar trebui să ştii ce vrei: să mă opresc sau să continui? 

Efron tăcu, Janice îl auzea respirând. Îl cunoştea de prea 
multă vreme ca să comită eroarea de a-l întrerupe când 
reflectează. 

— Mai ai nevoie de un avans? continuă el. 

— De trei zile trăiesc din rezervele personale. A trebuit să iau 
de câteva ori avionul, să mă cazez... 

— Unde ai fost? 

— Pe ici, pe colo. 

— O să discut la contabilitate, dar trimite-mi ceva cât mai 
curând. Contez pe tine. 

— Întotdeauna ai putut să contezi pe mine. Adevărata 
întrebare este dacă eu pot să contez pe tine pentru publicare, 
când va veni momentul. 

— O să vedem... când va veni momentul. Încă ceva, ai vorbit 
cu Noa recent? 

Janice strânse telefonul în mână. 

— De ce? întrebă ea cu glas gâtuit. 

— Mica ta aluzie, atunci când ai fost în biroul meu, m-a pus 
pe gânduri. După ce-ai plecat, mi-am zis că e timpul să 
îngropăm securea războiului. l-am lăsat un mesaj s-o invit la 
prânz, dar nu m-a sunat înapoi. 

— Sigur este foarte ocupată, bălmăji Janice. 


— Probabil, oftă Efron înainte de a închide. 

Cordelia intră valvârtej in cameră, cu brațele încărcate de 
pachete. 

— Dat fiind că mi s-a interzis să trec pe-acasă, a trebuit să-mi 
găsesc ceva de îmbrăcat. Nu mi-ai simţit lipsa? De ce faci mutra 
asta? 

— Fără motiv. Avem de lucru, vreau să iau la puricat toate 
transferurile de fonduri si să înțeleg rolul jucat de BlackColony. 
Tu caută să vezi dacă o parte din bani a aterizat în Israel. 

Cordelia lăsă pachetele pe pat si se întoarse spre prietena ei. 

— Credeam că vrei mai întâi să vezi ce mi-am cumpărat, dar 
dacă există ceva mai urgent... 


Ziua a zecea, Kiev și Roma 

Vital și Diego continuau să examineze datele pe care virusul 
le recupera oră dupa oră, însă se loveau de o problema. Desi 
triaseră numeroasele viramente ce treceau prin Jersey înainte de 
a ajunge în Germania, nu reușeau să descopere identitatea celor 
care le emiseseră şi nici a celor care beneficiau de ele. În spatele 
numerelor de conturi nu apăreau decât societati-fantoma, cu 
sedii în alte paradisuri fiscale, societăți deținute la rândul lor de 
trusturi ai căror acţionari nu puteau fi identificați. Degeaba 
căutau ei să stabilească cine se ascundea dincolo de aceste 
structuri opace. Diego găsi un cod care părea să mascheze un 
altul. Poate că spargerea primului ar permite apariția unor 
dosare până atunci invizibile. La sfatul lui Vital, îi ceru ajutorul 
lui Mateo, care excela în acest gen de exerciţii, ca si Ekaterina. 

Studiară amândoi problema şi ajunseră la aceeași concluzie: 
se apropiau de ţintă, sistemele de protecție de acest gen erau 
destul de neobișnuite, probabil că ascundeau o comoară de 
informaţii sensibile. Îşi anuntara imediat colegii de la Kiev. 

— Alte mişcări de fonduri? sugeră Diego. 

— Sunt convins că e ceva mai important. Gandeste-te, 
viramentele sunt protejate de cheia dublă pe care ai identificat- 
o. Asta înseamnă că persoanele cărora le-au fost încredințate 
sunt gata să şteargă orice urmă a manevrelor, însă ce ne-a scăpat 
nouă până acum sunt adevăratele motive ale viramentelor. 


— Servesc la altceva decât la cavalerie? 

— Un procedeu atât de complex n-ar fi fost elaborat doar 
pentru acest scop, obiectă Ekaterina. Ai jucat vreodată o partidă 
de şah în trei dimensiuni? 

Diego răspunse că nu, Vital răspunse că da... în caz că ar fi 
intrat şi Cordelia pe forum. 

— Se suprapun trei table de sah si piesele se deplasează nu 
doar pe orizontală, ci si de la un nivel la altul. Intelegi la ce mă 
gândesc. 

— Cheile duble protejează mişcările banilor, iar codurile 
maschează motivele pentru care au loc. 

— E plauzibil, zise Mateo, totuşi asta nu ne oferă soluţia. 

— Ar fi necesară o putere de calcul colosală pentru a 
secventia toate combinațiile posibile, nici măcar eu, în donjon, 
nu sunt suficient echipat. 

Stand în biroul lui Mateo, Ekaterina îi prinse privirea si reuși, 
printr-un truc de care doar femeile sunt capabile, să-i dirijeze 
atenţia spre serverele care luminau stupul. Mateo înţelese unde 
bătea Ekaterina, deși ea nu scosese niciun cuvânt. 

Mateo dădu din cap dezaprobator, riscau să se expună dacă 
el isi punea echipa la lucru. Insă zâmbetul radios și stăruitor al 
Ekaterinei îi înfrânse rezistenta. 

— Şi ce-o să le spun oamenilor mei? întrebă cu neliniște 
Mateo. Niciunul n-o să vrea în veci să facă o asemenea chestie, 
fără o justificare serioasă. 

— Nu contează ce le spui, contează ce le promiti: o primă, in 
caz de reușită, una destul de substanţială ca să nu-i mai 
preocupe nimic altceva decât găsirea combinației corecte. 

Mateo cântări riscurile și avantajele, apoi părăsi biroul, nu 
înainte de a o asigura pe Ekaterina că, după cum isi cunoştea el 
oamenii, 0 să se lovească de un refuz general. 

Îşi făcu ostentativ intrarea în sală, urcă pe podium si le ceru 
tuturor inginerilor şi programatorilor prezenţi să-l asculte. Apoi 
le comunică adresa serverului de la German Bank, fără să le dea 
alte explicații decât că aveau la dispoziţie patru ore pentru a 
sparge un cod şi că fiecare membru al echipei va primi 1.000 de 
euro dacă reușeau în două ore. Puteau să utilizeze toate 


calculatoarele din stup, iar sarcinile curente erau amânate. 

Spre marea sa surpriză, însă asta n-o miră pe Ekaterina, 50 de 
capete se aplecară imediat spre ecrane şi un concert de clicuri 
umplu încăperea. Ekaterina isi porni cronometrul si plecă înapoi 
spre biroul lui Mateo, pe punctul de a izbucni într-un râs nebun. 

După două ore și 43 de minute, auziră o rumoare crescând în 
stup, urmată de un ropot de aplauze. Pentru Ekaterina, 
surprizele nu se terminaseră, Mateo o sărută impetuos. 


Ziua a zecea, Londra 

Janice si Cordelia lucrau fără odihnă în camera lor de la 
Connaught, când primiră un mesaj ce le invita să se conecteze 
de urgenţă. 

— Am descoperit ceva extrem de important, explică Vital, 
care isi arogase dreptul de a initia întâlnirea. Forumul nu mai e 
destul de sigur, trebuie să vorbim personal. 

— În sfârşit! răspunse Cordelia. Eu și Janice ne întrebam cu 
ce-am greşit de n-am fost invitate iar în sublima ta casă. 

— Chiar nu-i momentul, interveni Diego. Trecem pe o 
aplicaţie vocală criptată. 

— Mai securizată decât forumul? întrebă Janice. 

— Da, v-am trimis linkul s-o descarcati, e un software 
dezvoltat in-house, conectati-va totuşi printr-un VPN. 

Janice o întrebă pe Cordelia dacă fratele ei şi Vital chiar le 
credeau grele de cap. 

— Ce vrei, sunt pierduţi fără noi, răspunse Cordelia. 


24. 


Ziua a zecea, aplicaţie vocală criptată 

Vital si Diego descoperiseră în serverele de la German Bank 
un cod dublu pe care Mateo si Ekaterina reușiseră să-l spargă. 
De atunci, accesaseră dosare ce conțineau mai multe informaţii 
decât speraseră ei. 

Ekaterina luă cuvântul. 

— Avem acum dovada că Kich varsă continuu bani spre 
Oxford Teknika. Ei cumpără de la FriendsNet milioane de date 
individuale pentru a face microtargeting. O demonstraţie de 
propagandă și teorii complotiste, divagatii despre o cruciadă 
dusă de imigranţi, de evrei, de negri, de comunitatea LGBT si 
de toate forțele liberale împotriva civilizației creştine; 
elucubratii despre vaccinuri folosite de guverne pentru a ne 
injecta cipuri in organism; o abundență de rapoarte falsificate ce 
dovedesc că încălzirea globală este un fenomen ciclic şi natural 
de care omul nu-i deloc răspunzător. Şi lucrurile nu se opresc 
aici. Berdoch îşi extinde cu fiecare zi zona de influență. Cavalerii 
apocalipsei trimişi de el galopează prin toate rețelele, semănând 
dezbinare şi haos. Au implantat algoritmi ce reiau sistematic pe 
FriendsNet articolele unor site-uri de extremă dreapta şi ale 
unor mici grupuri politice care propovăduiesc supremaţia unei 
rase. În primul rând, Breibart, care-i aparţine lui Baron. Dar și 
Lifezet, creat de o prezentatoare diabolică şi fățiș rasista de la 
Rox News; site-ul lui Carlson, dealerul urii de la Rox News, si 
lista continuă. Ei au pus la punct un sistem de informații care 
par să provină din surse difuze, dar care în realitate circulă într- 
un mediu închis. Oxford Teknika, prin intermediul FriendsNet, 
a asociat milioane de utilizatori fără știrea lor. Traduc articole în 
timp real pentru a ajunge la populaţii din ţările unde Berdoch 
nu are antene. Site-urile de extremă dreaptă, prezentatorii si 
editorialistii din mass-media lui Berdoch și a lui Kich fabrică, 
distribuie şi retransmit zi după zi aceleași informaţii false care 
se propagă apoi pe FriendsNet. Ajung, astfel la aproape patru 
miliarde de persoane. Modul lor de acțiune este imparabil, 


jurnalismul adevărat nu dispune nici de o zecime din mijloacele 
folosite de ei pentru a-și răspândi minciunile. 

— Deci, Berdoch și Kich lucrează mână în mână și Sucker 
face parte din această alianță, rezumă Mateo. 

— Poate prin ideologie, habar n-am, dar cu siguranţă pentru 
a trage profituri imense și a avea un loc la masa lor, răspunse 
Janice. 

Ekaterina mazgali ceva pe o foaie de hârtie, apoi i-o strecură 
lui Mateo. Venise momentul să activeze faimosul troian pe care 
el pretindea că-l instalase în programele FriendsNet atunci când 
îi vânduse start-up-ul său lui Sucker. 


XXX 


— Credeţi că Berdoch si Kich aveau puterea de manipulare pe care 
le-o atribuia Ekaterina? 

— Chiar mai mare decât isi imagina ea. Berdoch este în 
fruntea unui imperiu mediatic, tine frâiele celui mai puternic 
serviciu de informare care a existat vreodată, întinderea lui e 
aproape egală cu a lui FriendsNet, cu diferenţa că unul pretinde 
că nu-i decât o platformă de comunicare, celălalt urmează o linie 
editorială clar stabilită pentru a modela esichierul politic. În 
Statele Unite, Rox News a instaurat o realitate paralelă care a 
înlocuit adevărul. Prezentatorii săi cei mai cunoscuţi au reușit, 
zi după zi, seară după seară, să convingă aproape jumătate din 
populaţie că alegerile au fost trucate, că mașinile electronice de 
vot erau echipate cu un soft dezvoltat de un dictator 
venezuelean mort de şapte ani, că faptele de corupție ale 
administraţiei Trump nu sunt fapte de corupţie, că străinii 
reprezintă o amenințare mai mare decât orice pandemie, că 
Statele Unite au fost deposedate de bogăţiile sale de către aliați. 
Ar fi capabili să instige la o lovitură de stat, dacă s-ar hotărî. 
Însă influenţa lui Berdoch nu se limitează la Statele Unite, se 
întinde peste toată planeta. În spaţiul anglo-saxon, televiziunile 
lui au adus în prim-plan demagogi, impostori, etno-nationalisti 
care au copleșit populaţia cu informaţii false. În Anglia, ziarele 
sale au dus o veritabilă cruciadă, alimentând fără odihnă ura, 


pentru a împinge Regatul Unit să se rupă de Europa; în 
Australia, unde mijloacele sale de informare în masă formează 
aproape un monopol, a reușit să provoace demisia tuturor prim- 
miniștrilor a căror politică nu coincidea cu a lui sau care au 
refuzat să se supună dorințelor lui de moment. Ultimul dintre ei 
voia să fie votată o taxă pe carbon, Berdoch a ridicat populaţia 
împotriva lui, inventând scandal după scandal, si a sfârşit prin a 
avea câştig de cauză. De câţiva ani, i-a succedat fiul lui, iar 
tânărul Berdoch este si mai hotărât decât tatăl său să trezească 
demonii adormiti ai trecutului. Pentru asta, a dezvoltat o 
maşină de propagandă ultranationalista. Ura fata de celălalt este 
materia lui primă, o rafinează ca pe un drog si o traficheaza 
scoțând profituri enorme. Casa Albă si Downing Street, unde s- 
au instalat candidaţii aleşi datorită tatălui său, i-au devenit 
ambasadori. Niciun om nu s-a bucurat vreodată de o asemenea 
putere de influență. Ca să-şi atingă scopurile, a transformat 
mișcările de extremă dreaptă, marginalizate după al Doilea 
Război Mondial, în forţe politice decisive. Fiul lui Berdoch a 
pornit, alături de aliaţii săi, într-o cucerire teritorială, instalând 
la toate nivelurile puterii persoane care îi permit să-și extindă 
imperiul. A făcut din prezentatorii lui milionari imbogatiti de 
către miliardarii pe care trebuie să-i servească. Spunea bine 
Ekaterina: în fiecare seară, la ore de maximă audienţă, valetii lui 
Berdoch reiau si amplifică teoriile conspirationiste care circulă 
în presa ultranationalista si pe site-urile unor grupuri de 
extremă dreaptă. lar dimineața începe Morning Show, pe care 
preşedintele american nu-l ratează niciodată și care îi dictează 
agenda zilei. Personalitatile politice pe care Berdoch tatăl si fiul 
le-au propulsat la putere au atras de partea lor clubul exclusivist 
al mostenitorilor de imperii industriale, agro-alimentare, 
energetice, financiare... cărora le-au oferit reduceri fiscale, pieţe 
rezervate, privilegii pe care puţini dintre ei le-au refuzat în 
numele moralei. După cum spunea un senator, a existat o vreme 
în Statele Unite când Rox News lucra în slujba Partidului 
Republican, acum Partidul Republican lucrează pentru Rox 
News. 

— De ce se înverșunează Berdoch si Kich să dezmembreze Europa? 


— Uitaţi de politicieni si de afaceriştii care îi servesc. Garbage 
s-a îmbogăţit cu Brexitul, Libidof va fi ales in Camera Lorzilor. 
Uniunea Europeană este ultimul bastion care mai rezistă în fata 
lor. Într-un discurs de a cărui înregistrare am făcut rost, Berdoch 
a declarat: „Când mă duc la Casa Albă sau în Downing Street, 
numărul 10, ei fac ce le spun eu; la Bruxelles, se mulțumesc să ia 
notițe”. Aduceti-va aminte de scandalul din Anglia, când niște 
ziare aparţinând lui Berdoch au spart telefoanele unor 
politicieni, jurnalişti şi celebrități, pentru a găsi ceva cu care să-i 
compromită și să-i șantajeze. A existat o anchetă parlamentară, 
un redactor-şef a făcut puţină închisoare, victimele au fost 
despăgubite şi gata. 

— Cam ca în cazul lui Sucker, de fiecare dată când FriendsNet e 
prins în flagrant delict. 

— Cei doi giganţi folosesc aceleaşi metode cu aceeași 
finalitate. Berdoch n-a tolerat niciodată umilirea la care l-a 
supus parlamentul Majestății Sale, obligându-l să depună 
mărturie şi să-şi ceară scuze personal. Câţiva ani mai târziu, i-a 
strâns mâna lui Garbage, s-a aliat cu Libidof şi au atacat 
împreună Regatul Unit. Daily Time a jucat un rol esenţial în 
cadrul Brexit, publicând mii de informaţii false şi tot atâtea 
incitări la ură. 

— Brexitul a fost pentru Berdoch doar o răzbunare? 

— Nu, un mijloc de a realiza profituri uriaşe. După vot, 
guvernul britanic era paralizat, incapabil să obțină un acord de 
schimb cu vechii parteneri. Firmele străine părăseau teritoriul, 
destabilizând piaţa muncii, lira sterlină se prăbușea şi, odată cu 
ea, prețul acţiunilor unui canal de televiziune particular. În acest 
haos, Berdoch a putut să facă o oferta de a-l cumpăra la un pret 
mult sub valoarea reală și astfel a continuat să-și extindă 
reţeaua. După cum i-a spus Noa lui Janice, urmărește banii si 
vei descoperi mobilul crimei şi pe asasin. 


XXX 


Ziua a zecea, aplicaţie vocală criptată 
— Care e urmarea următoare? întrebă Vital. 


Nimeni nu-l corectă. Însă Ekaterina le sugeră să se gândească 
metodic. 

— Le-am identificat sfera de influență politică, sfera de 
influență mediatică, ştim că ei controlează resurse energetice 
imense. Ce le lipsește ca să-și instaleze noua lume? zise 
Cordelia. 

— Controlul asupra finanţelor, răspunse Mateo. 

— Exact, interveni Janice. Dar cum să te eliberezi de legile ce 
reglează activităţile bancare și pieţele financiare, fără să fi 
dobândit puterea de a le anula? Sistemul lor de corupţie nu-i 
complet etanș, câțiva dintre sublocotenentii lor au fost inhatati 
de justiţie si ei nu pot lăsa teama să pătrundă în rândurile lor. 

— Trump i-a amnistiat de fiecare dată când unul dintre ei a 
fost condamnat, asta ar trebui să-i liniștească, remarcă 
Ekaterina. 

— Însă domnia lui a ajuns la final, iar a lor începe. 

— OK. Vital si Diego, voi verificați toate ramificatiile 
financiare. Mateo si Ekaterina, voi incercati sa aflati la ce 
folosesc acesti bani in afara sistemului lor de propaganda. 
Continuati să scotociti în telefonul lui Baron, poate v-a scăpat 
ceva, ordonă Cordelia. 

— Are o personalitate incredibilă, îi sopti Vital la ureche lui 
Diego. 

— Fără îndoială, iar tu esti pe cale să ţi-o pierzi de tot pe-a ta. 

— Şi voi două vă luaţi o vacanţă la Londra? întrebă Mateo 
impasibil. 

— Noi reflectăm. Mă rog, mai ales Janice; dacă o mai tine 
mult așa, o să devin până la urmă secretara ei. Dar à la guerre 
comme à la guerre. 

Cordelia inchise, punand capat discutiei. 


Ziua a zecea, Roma 

Stupul revenea la activităţile cotidiene. Niciun colaborator nu 
pusese vreo întrebare, toți se întorseseră la munca lor obișnuită. 

Ekaterina se aseza pe biroul lui Mateo. 

— la zi, care-i treaba cu troianul? întrebă ea cu o ușoară 
ironie. 


— Nu-mi vine să cred ca-ti închipui că m-am dat mare. De ce- 
aş fi făcut-o? 

— Ca să mă cucereşti? 

— Sper că nu virusul meu te-a cucerit. Turbam de furie 
atunci când l-am implantat, şi nu mi-am închipuit niciodată că 
va trebui să-l activez într-o zi. 

— Eşti sigur că mai funcționează? 

— O să aflăm foarte curând. 

Mateo deschise pagina de FriendsNet prin intermediul unui 
cont inactiv pe care-l crease cu câțiva ani în urmă. Apoi îi ceru 
Ekaterinei să creeze 100 de profiluri similare, la fel avea să facă 
şi el, apoi o să le conecteze pe toate astfel încât să formeze un 
grup. 

— Imi explici despre ce e vorba? îl întrebă ea. 

— Gandeste-te la niște boti destinati să genereze un flux de 
informații prin serverele lor. 

— Ce informatii? 

— O să postez o fotografie cu un nud, ceva foarte elegant, te 
asigur, apoi o s-o raportăm de 200 de ori. Cineva la FriendsNet 
o să vadă cum firul reclamatiilor creşte, o să verifice fotografia şi 
o să se conecteze la contul meu ca să-l suspende, ceea ce va trezi 
troianul meu. 

Ekaterina se indignă că rețeaua abia dacă cenzureaza 
cuvintele pline de ură publicate cu miile zilnic pe platformă, dar 
se agită imediat la vederea unui corp uman. Oftă adânc şi se 
apucă de treabă. 

O oră mai târziu, conturile erau create, fotografia publicată și 
raportările făcute, iar după încă o oră, virusul lui Mateo ieșea 
din somnul său îndelungat. 

— Şi acum? întrebă Ekaterina. 

— Aşteptăm să urmeze drumul pe care i l-am trasat, iar la 
noapte, dacă funcționează aşa cum am prevăzut, o să avem 
acces la mesageria internă a angajaţilor de la sediul FriendsNet. 


Ziua a zecea, Istanbul 
Malik tocmai iesise din casa de schimb ca s-o anunţe pe Maya 
că ora plecării se apropia, când zări două mașini negre oprind 


lângă trotuar, fiecare cu patru bărbaţi la bord. Malik dăduse 
destule lovituri ilicite în viaţa lui, ca să miroasă când se strica 
treaba. Dacă s-ar fi întors să-l avertizeze pe Kahil, polițiștii ar fi 
înţeles că fuseseră descoperiţi. Asa că isi continuă drumul, ocoli 
clădirea, urcă scara si intră în cameră. 

— la-ţi lucrurile, am fost reperati, îi zise Mayei. Sticletii stau 
la pândă în stradă, nu ştiu cum ne-au găsit, dar în orice caz sunt 
aici. 

— Ce facem? întrebă cu neliniște Maya. 

— ÎI prevenim pe Kahil si ne rugăm să aibă el o soluție. 

— Fugi, Malik, pe mine mă caută ei, pleacă înainte să fie prea 
târziu! 

— Mai bine grăbeşte-te decât să spui prostii, replică Malik, 
îndesându-și laptopul în geantă. 

— Anunta-l pe Kahil imediat! 

— E prea periculos, probabil ca sticletii vad prin geamul casei 
de schimb tot ce se petrece înăuntru. Dacă-l observa că vorbeşte 
la telefon, o să dea buzna. 

— Ai altă soluţie? 

— Să-i trimitem un SMS. 

Malik tastă un mesaj, recomandându-i lui Kahil să nu ridice 
ochii spre stradă, fiindcă erau filati. 

Răspunsul sosi după două minute: 

„Aşteptaţi câteva secunde, apoi coborati. În curte, în stânga 
pubelelor, e o poartă în gardul de lemn ce dă într-o straduta. 
Pregatiti-va să traversaţi Bosforul, ne întâlnim peste o oră la 
intrarea de vest în cimitirul Karacaahmet”. 

În timp ce Maya citea mesajul, Kahil făcu ce anticipase Malik. 
Își puse telefonul în buzunar, afișând o expresie de nedumerire, 
apoi intră în micul biroul al secretarei sale și îi ceru să-i urmeze 
cu exactitate instrucțiunile. 

După puţin timp, părăsi casa de schimb. Se urcă în Jaguarul 
parcat în față, porni motorul şi întredeschise portiera din 
dreapta. Secretara lui, cu impermeabil, ochelari de soare şi o 
eșarfă pe cap, ieşi în fugă si se aruncă în maşină, care demara în 
trombă. 

Malik o apucă pe Maya de mână si o trase după el. Alergara 


până la capătul stradutei și se opriră la o intersecţie. 

— Pe-acolo, zise Maya, arătând spre bulevard. E o stație de 
metrou la 500 de metri. 

Din clipa aceea, ea îl antrenă pe Malik într-o cursă nebună, pe 
scările rulante ce coborau în stația Kirazli-Bagcilar, unde Malik 
cumpără două cartele de transport, pe culoarele de la metrou, ca 
să schimbe linia, apoi prin staţia terminus Yenikapi, unde Maya 
îşi aranjă peruca după ce observă camerele de supraveghere. 
Ajunseră pe malul asiatic cu Marmaray, care circula pe sub 
Bosfor. 

Când ieşiră la suprafață, Malik se uită la ceas; le rămâneau 10 
minute să ajungă la timp la întâlnirea fixată de Kahil. Maya 
văzu un taxi si aproape ca se aruncă sub roțile lui ca să-l 
oprească. 


Se zărea poarta vestică a cimitirului Karacaahmet, Kahil îi 
aştepta pe trotuar. Le făcu semn imediat ce coborâră din taxi. 

— Mă bucur să vă văd, le zise. 

— Daramite noi, replică Maya. Cum ati reuşit să scapati din 
capcană? 

— l-am trimis la plimbare cu complicitatea secretarei mele. 
Urmărirea n-a durat mult, ne-au înghesuit la 200 de metri de 
casa de schimb. Le-am arătat actele. Nadia, secretara mea, nu 
greşise cu nimic si e nepoata unui comisar de poliție, aşa că au 
fost nevoiţi să ne lase să plecăm. lar ea m-a adus până aici. 

— Unde vă este maşina? întrebă Malik. 

— Doar nu era să-i cer Nadiei să se întoarcă pe jos. În plus, 
poliţiştii n-o să întârzie să vină după noi. Este exclus să mergem 
la Cizre cu maşina. Situatiile disperate cer măsuri disperate. Am 
aranjat să închiriez un avion mic, ceva foarte modest. Pilotul îmi 
e prieten. Aparatul ne aşteaptă la aerodromul Tuzla, la o 
jumătate de oră de aici, gata să decoleze. Încăpăţânarea 
dumitale, draga mea, mă costă o avere, dar măcar câştigăm 
timp. 

Un Mercedes vechi, din anii 1970, cu aripile mâncate de 
rugină, opri în fata lor. Ca un gentleman, Kahil îi deschise 
portiera Mayei şi o ajută să urce. 


— Sper că avionul prietenului dumneavoastră e într-o stare 
mai bună decât maşina asta, zise ea, încercând fără succes să-şi 
pună centura, al cărei mecanism de înfăşurare isi dăduse duhul 
de multă vreme. 

— Vom vedea, răspunse Kahil. Doreati s-o găsiţi pe fetiță cât 
mai repede, trebuie să ai întotdeauna grijă ce-ţi dorești. 


Avionul Cessna 170 nu arăta deloc mai grozav decât 
Mercedesul. Dacă închiriind un asemenea sicriu zburător, Kahil 
se ruinase, averea lui trebuie să fi fost mult supraestimată. Un 
cablu elastic fixa usa din dreapta, iar tabloul de bord se afla într- 
o stare jalnică. 

Înainte de a porni motorul, pilotul, care avea pe puţin vârsta 
prietenului său, îi anunţă că o să aterizeze la Kiziltepe peste 
patru ore. 

Aparatul se alinie pe pistă, într-un huruit asurzitor. Kahil 
luase loc în fata, Malik şi Maya, înghesuiți în spate, se ţineau de 
mână; ar fi fost greu de spus care dintre ei doi se agăța mai cu 
putere de celălalt. 

Avionul se inalta, legănat de un vânt din lateral, apoi se 
îndreptă spre est. 

— Când aterizăm, o să fim doar la 100 de kilometri de Cizre, 
strigă Kahil, întorcându-se spre ei, însă niciunul — nici Maya, 
nici Malik — nu înţelese ce spusese. 


Maya își sprijinise capul de umărul lui Malik, atât de 
epuizată, că atipise într-un final. Kahil, cu obrazul lipit de 
geamul tremurător al carlingii, dormea adânc. Asta era un 
mister pentru Malik, care se simţea mai singur decât oricând. 
Turba de furie că soarta îi jucase o asemenea festă, punându-l 
într-o situaţie asa de absurdă. În timp ce fratele lui huzurea la 
castel, el își risca pielea într-un hârb zburător, condus de un 
bărbat aproape octogenar. Pilotul reduse alimentarea şi avionul 
plonjă spre pământ. Aterizarea nu se anunţa lipsită de emoții. 
Kahil deschise ochii odată cu Maya. Zăreau deja pista, balizele 


clipeau în lumina slabă a serii. 

Rotile atinseră solul cu o amortizare perfectă; avionul frână 
înainte să vireze pe una dintre bretelele de degajare, apoi 
încremeni în fata uşii unui hangar din tablă ondulată. Elicea isi 
încetini rotirea si liniştea care urmă după oprirea motorului i se 
păru lui Malik cel mai frumos moment al zilei. 

— Ei bine, am ajuns, strigă Kahil, frecându-şi mâinile. Nici n- 
am apucat să văd drumul. 

Coborâră pe aerodromul pustiu și își dezmortira picioarele. 
Malik făcu câțiva paşi şi deschise telefonul, ușurat că putea să se 
conecteze la o rețea. Își consultă mesajele. Și usurarea lui se 
dovedi de scurtă durată. 

Se repezi spre Maya, o insfaca de brat si o trase deoparte. 

— Ce te-a apucat, ești nebun? 

— E foarte posibil. Uite ce-am primit când eram în aer. 

Îi întinse smartphone-ul lui. Maya citi, consternată: 


Ea va sosi mâine-dimineață la Erevan. 


— Cine ţi-a trimis asta? întrebă Maya. 

— Erevan! O destinaţie picată din cer, si pe mobilul meu! 
Maya, pentru cine lucrezi? Cum au obținut un număr pe care 
doar membrii Grupului îl cunosc? 

Maya începu să se învârtă agitată în jurul lui Malik, 
muscandu-si buzele, apoi unghiile, căutând să rezolve ecuaţia. 
Şi soluţia i se dezvălui dintr-odată. Era evidentă. 

— M-am lăsat înșelată pe toată linia! Anomalia din mesajul 
de la bârlog, întâlnirea ciudată de la cybercaféul din 
arondismentul 9, aşteptarea din Istanbul, comportamentul lui 
Verdier care nu părea să aibă habar de nimic... Malik, lucrăm 
pentru aceeași persoană! Cea care ne informează şi ne ghidează 
de la început, cea care n-a fost la castel cu noi: al nouălea 
membru al Grupului. Dar cum a ştiut de bârlog? 

— Ce-i bârlogul ăsta si cine este Verdier? 

— N-ai înțelege. 

Malik isi privi mobilul si se încruntă. 

— Te las pe tine să-l informezi pe Kahil despre Erevan. Eu 


trebuie să-mi anunţ fratele. As vrea să rămân singur, te rog! 


Ziua a zecea, Kiev 

Vital se apropiase de ecran, intrigat de un e-mail. Adresa 
expeditorului nu-i era necunoscută, așa că se grăbi să deschidă 
fișierul atașat. 

— Cine e fetiţa asta? murmură el. 

Diego se aplecă şi el spre ecran. 

— N-am idee. Are legătură cu munca noastră? 

— Nu ştiu, dar e o chestiune prioritară, răspunse Vital, când 
pe ecran se afişă: 


Ajutati-o pe Maya! 


— Cine ti-a trimis asta? intreba Diego. 
— O să-ți explic mai târziu, trebuie să-l previn urgent pe 
Malik. 


Ziua a zecea, aerodromul din Kiziltepe 

Maya îl informă pe Kahil cum stăteau lucrurile. 

— E imposibil să treci direct în Armenia din Turcia. Ca să 
ajungi la Erevan pe șosea, trebuie să mergi în Georgia, apoi să 
cobori spre sud, explică agentul de schimb. 

Pilotul se amestecă în discuţie. 

— Cu mașina, ati face vreo 15 ore, zise el. Fără a mai pune la 
socoteală timpul de așteptare la graniță. Câteodată nu durează 
mult, două-trei ore, dar câteodată, durează de două ori pe atât. 

— Două zile de drum ca să ajungi la Erevan? se alarmă 
Malik. E nebunie curată! Şi cu ce maşină, cu camioneta aia 
parcată acolo? 

— Dacă nu... oftă pilotul. 

— Dacă nu ce? întrebă Kahil. 

Pilotul se duse la cabină şi se întoarse imediat cu o geantă de 
piele. Scoase din ea câteva hărţi aeriene, le puse deoparte pe 
primele trei, apoi îngenunche și o despături pe a patra, 
întinzând-o pe jos. 

— Peste o oră, va fi întuneric complet, fac plinul, decolăm, 


direcţia nord-est, zona pe care o survolăm e aproape deșertică, 
înconjurăm muntele Ararat si survolăm frontiera cu toate 
luminile stinse. Avionul meu nu face mult zgomot. 

— Face un pic totuși, obiectă Maya. 

— La ora aia, vamesii dorm si, daca zbor destul de jos, trecem 
pe sub radar. 

— Ca să aterizăm unde? întrebă Malik. 

— N-am nevoie de un teren lung ca să frânez. Priviţi harta, 
granița e mărginită de câmpuri, dar și un drum îmi convine de 
minune. 

— Aveţi de gând să aterizati în câmp deschis, fără lumină? 

— O să reaprind luminile în ultima clipă. 

Malik ar fi vrut să afle ce înțelege pilotul prin „ultima clipă”, 
dar preferă să nu-l întrebe. 

— 270 de mile, o oră jumate de zbor, poate chiar mai putin. 
Acum, depinde de voi. 

— Şi cât ne-ar costa acest mic ocol? întrebă Kahil. 

— Un pret ca-ntre prieteni, răspunse pilotul bătându-l pe 
umăr. 

— Nici că există ceva mai scump, oftă bătrânul turc. Apoi se 
întoarse spre cei doi complici ai săi, dându-le de înţeles că 
decizia le aparţinea. 

— Bine, o să plătesc eu călătoria, promise Malik. 


Seara a zecea, Kiev 

— E totul în regulă? întrebă Diego. 

— Cred că da, se duc în Armenia, Malik m-a asigurat că o să- 
mi dea un mesaj imediat ce aterizează. 

— Sunt în avion? 

— Ceva de genul ăsta, mi-a zis el. Ce mi-ar plăcea să fiu în 
locul lui, mărturisi Vital. 

— Şi ce te reţine? 

— In afară de fotoliu? O fobie. Când mă apropii de gardul 
din fier forjat al castelului, am impresia că-mi fuge pământul de 
sub picioare — mă rog, e un fel de-a spune. 

Diego se răsuci cu scaunul spre el și îl privi lung. 

— Să ştii că, dacă vrei s-o cucereşti pe sora mea, va trebui să 


ieşi de-aici. 

— N-am nicio şansă cu ea, oricum asta nu contează. 

— Te inseli de două ori, prietene. Am lucrat suficient azi ca să 
ne acordăm o mică pauză. Dacă mă duci la plimbare în parc, ne- 
am putea apropia împreună de grilajul ăla nenorocit. lar dacă 
pământul se cască, iti promit că te trag înapoi. 


Ceva mai târziu, în timp ce Diego împingea fotoliul lui Vital 
pe podetul de lemn, la 100 de metri de gardul din fier forjat al 
domeniului, un SMS îi anunţă că Maya şi Malik aterizaseră fără 
probleme. 


Noaptea a zecea, lângă Araks 

Pilotul zbură de trei ori la firul ierbii, pe deasupra terenului, 
înainte de a fi sigur că-i reușește manevra, dacă o fi fost 
vreodată sigur de ceva. Însă tot ce conta era rezultatul, iar 
Cessna se opri pe un drum de pământ bătătorit. 

— Şi mai departe? întrebă Malik. 

— După harta mea, răspunse pilotul, la patru kilometri spre 
est, sunt Mkhehian si Mrgavet, două sate aproape lipite. Tineti 
drumul şi o să ajungeţi la destinaţie. Pentru câțiva dolari, vă 
adăposteşte cineva peste noapte sau vă duce la Erevan, faceţi 20 
de minute cu maşina până acolo. 

— O să-i cer lui Vital să găsească o mașină care să vină după 
noi. 

Coborâră din aparat și Kahil le întinse mâna. 

— Destinele noastre se despart aici. Patru kilometri de mers 
pe jos sunt prea puţini pentru mine. Trebuie să mă întorc să mă 
ocup de afacerile mele şi n-aş vrea să scap avionul, trece rar pe- 
aici. 

Maya îl strânse în braţe atât de tare, încât Kahil se emotiona. 

— O să mă sufocati... si nu vreau să aud niciun mulțumesc. 
Am petrecut zile de neuitat în compania dumneavoastră și vă 
asigur că n-aţi fi niciodată un duplicat, sunteți mult prea 
originală. 


— Cum ajung la Paris, vă înapoiez tot, răspunse Maya. 

— Mai bine gasiti-o pe fetiţă, mă bazez pe amândoi. Si 
anuntati-ma imediat ce rezolvati, în felul asta nu trebuie să ne 
spunem adio acum. 

— Deci ne vom revedea? 

— Poveştile încă nescrise sunt pline de minunate promisiuni. 

— Urati-ne noroc! îi ceru Maya. 

— În niciun caz, aduce ghinion. Însă vă zic „rahat” cu multă 
tandrete. 

Kahil o sărută pe amândoi obrajii, îi strânse mana lui Malik si 
urcă înapoi în micul avion. 

Maya şi Malik priviră aparatul cum rulează, clătinându-se pe 
pământul uscat, înainte să se înalțe, să vireze înclinat pe-o aripă 
si să dispară. 

Apoi porniră la drum prin noapte. 


25; 


Ziua a unsprezecea, Roma 

Când deschise ochii, Ekaterina nu-l văzu pe Mateo lângă ea. 
În partea lui de pat, cearsafurile abia dacă erau atinse. Îl căută în 
bucătărie, apoi în biroul lui si îl găsi aşezat pe canapeaua din 
salon, cu laptopul deschis pe masuta joasă. 

— Te-ai trezit de mult? 

— Nici nu m-am culcat, răspunse el. 

— Ţi-ai petrecut toată noaptea în fata ecranului? 

— Voiam să-l văd la lucru, nu puteam să ratez asta. 

— Eşti conştient că vorbeşti despre un soft, nu despre un 
copil? 

— Şi totuşi programele învață atât de repede, evoluează, 
comunică, cresc prin ele însele, e fascinant. 

— OK. Mutra ta mă sperie putin, ca şi cuvintele, dar o să 
punem asta pe seama oboselii. Progenitura ta a realizat 
minunile sperate? 

— A colectat deja peste 800.000 de mesaje. Nu-i rău, nu? 

— Şi cine o să citească toate astea? 

— Ea, noi... deocamdată, troianul meu se concentrează pe 
cele mai recente, ale apropiaților lui Sucker. Le-a izolat pe cele 
trimise la adrese unice, care nu apăreau altundeva. Toate 
cuprind o referință specială: BM87/1692/Carpediem319/21. 

— Trimite-i lui Vital. 

— N-am nevoie de el ca să sparg un cod, si nu asta ma 
preocupă cel mai mult. Scotocind prin serverele lor, troianul 
meu a găsit aceeaşi secvență într-o aplicație pe care au 
dezvoltat-o in-house, dar încă nu-i operaţională. 

— Poate se referă la o actualizare viitoare a algoritmului lor, 
fac câte una pe săptămână. 

— Posibil, o să studiez chestiunea în dimineaţa asta. 

— lar eu o să verific în continuare e-mailurile lui Baron, nu 
sunt foarte multe, dar oricum... 

Ekaterina se aseza la masa din bucătărie. După ce se conectă, 
le povesti prietenilor despre referința identificată de Mateo. 


Diseară, fie că vrea, fie că nu, Mateo o să-şi petreacă noaptea cu 
ea, departe de laptopul lui. 


Ziua a unsprezecea, Londra 

Janice si Cordelia erau hotărâte să descopere soluţia înaintea 
lui Diego şi a lui Malik. Cordeliei, căreia îi plăceau la nebunie 
enigmele, îi veni ideea să caute evenimentele notabile ce 
avuseseră loc în 1692. Nu găsi decât procesul vrăjitoarelor din 
Salem. Inversarea cifrelor reprezenta baza codării, aşa că se 
gândi să verifice anul 1962. Criza rachetelor din Cuba, probabil 
o altă pistă falsă. 

— Toate celelalte combinaţii tin de viitor, dar, dacă-l întorci 
pe 6, dai de 1992, sugeră Janice. 

— Alegerea lui Clinton, Norvegia care solicită să facă parte 
din piaţa comună europeană, Jocurile Olimpice de la Barcelona, 
sfârşitul Războiului Rece, nimic prea concludent. 

— Treci prea repede peste ele, zise Janice tastând 1992 în mai 
multe motoare de căutare. 

Se opri brusc la un articol. 

— Pe 16 septembrie 1992, un miliardar a aruncat în aer banca 
Angliei speculând la vedere contra lirei sterline. Atacul i-a adus 
un miliard în câteva zile. Lira sterlină s-a prăbușit şi Regatul 
Unit a fost nevoit să iasă din „Şarpele Monetar European”. 
Pentru prima dată în istoria omenirii, un om a reușit singur să 
aducă o tara în situaţia de bancrută. Ce seamănă cu metodele 
prietenilor noştri! exclamă Janice. Vezi dacă s-a produs ceva 
similar în '87. 

Cordelia se apucă să caute şi, câteva minute mai târziu, bătu 
din palme. 

— 19 octombrie 1987, Lunea Neagră, un crah bursier mondial 
inițiat de ordinatoare! 

— BM pentru Black Monday, se potriveşte. 

—Ne mai rămâne să înțelegem ce înseamnă 
Carpediem316/21, adăugă Janice. 

— Întâi elucidăm totul, apoi le împărtăşim și celorlalți, 
propuse Cordelia. 

— Prea târziu, i-am informat adineauri. 


— De ce ai făcut asta, când eram atât de aproape de ţintă? 

— Fiindcă nu-mi miroase a bine şi te cunosc perfect. N-avem 
timp să ne jucăm de-a cine ştie câştigă! 

Vital îi trimise un mesaj peste o oră, stabilind o întâlnire 
urgentă; Mateo şi Ekaterina fuseseră și ei preveniti. 


Ziua a unsprezecea, Erevan 

Malik și Maya întâlniseră un om amabil care acceptase să-i 
ducă în oraș. Bărbatul, un ucenic electrician care se întorcea în 
sat, se îngrijorase văzând un cuplu pe marginea drumului, în 
plină noapte. Îi luase în Volga sa și pornise înapoi spre Erevan. 
Pe drum, conversaţia se dovedise destul de limitată, întrucât el 
nu știa mai mult de câteva cuvinte în engleză. Ajunși la Erevan, 
Malik tinuse neapărat să-l răsplătească și tânărul electrician 
băgase cei 20 de dolari în buzunar cu nedisimulată bucurie. 

Malik şi Maya ocupau două camere alăturate la Hilton, care 
comunicau printr-o uşă. După o baie întremătoare, Maya 
dormise profund pentru prima dată după multă vreme. 

Dimineaţă, se întâlniră în sala de mese a hotelului. 

— E ciudat să trăieşti neconectat, explică Maya când îl văzu 
pe Malik consultându-și mesajele. În același timp, mă simt mai 
liberă decât oricând. 

— MIT-ul e pe urmele tale, ai trecut frontiera clandestin, te 
afli în Armenia cu acte false turcești si te simți mai liberă decât 
oricând? Nu cumva tu eşti ciudată? 

— Ai veşti? îl întrebă Maya. 

— Nu, e prea devreme. Să ne imaginăm că găsim acest copil, 
cum îl scoatem din tara? Kahil ne-a prevenit că pașaportul fals 
pe care ţi l-a dat nu va fi de niciun folos la aeroport. 

— Ştiu cine poate să mă ajute, dacă binevoieşti să-mi 
imprumuti mobilul. 

— Ca să te reconectezi cu lumea? 

— Nu mă călca pe nervi, Malik! 

— Şi elegantă, pe deasupra. 

Maya căută numărul consulatului francez la Istanbul şi spuse 
că dorește să discute cu domnul Verdier, precizând că e ceva 
urgent. Când secretara îi ceru să-și declare identitatea, Maya 


răspunse că atasatul consular aştepta o carte poştală de la Paris, 
o să înțeleagă el. Un minut mai târziu, Verdier era la telefon. 

Maya îi mărturisi că se află la Erevan și că îşi pierduse 
paşaportul. 

— Ce usurare să te ştiu departe de-aici! Habar n-am ce-ai 
făcut, dar turcii si ruşii te caută. Dacă descoperă unde esti, vor 
veni după tine, chiar și dincolo de graniță. Du-te imediat la 
ambasadă, îi anunţ că vii. Acolo vei fi în siguranţă. O să-ţi dea ei 
acte şi o să te escorteze la primul avion spre Paris, e unul care 
pleacă diseară, iti rezerv loc. 

— Nu diseară, mâine. 

— Maya, te joci cu focul! 

— Mai am nevoie de un serviciu, apoi iti promit că n-o să mai 
auzi de mine în veci. Îmi trebuie un permis de liberă trecere 
pentru o fetiță pe care o voi lua cu mine. 

Verdier rămase tăcut câteva secunde, apoi întrebă: 

— În ce afacere periculoasă te-ai băgat? 

— Te implor, e o chestiune de viata si de moarte pentru ea. 

— Care e numele pustoaicei? întrebă atasatul consular. 

— Care vrei tu. 

— Si la sosire, ce ai de gând să faci? 

— O să te sun iar de la ambasadă, spune-le că sunt însoţită şi 
de un prieten. 


Ziua a unsprezecea, aplicaţie vocală criptată 

Vital era prea nervos ca să suporte să-i corecteze cineva 
vocabularul, asa că îl lăsă pe Diego să vorbească. 

— Mateo, esti sigur că această secvență e atașată de un 
algoritm? 

— Sigur. 

— Cordelia si Janice au legat prima parte de două 
evenimente financiare catastrofale, continua Diego. Unul 
petrecut in 1987, altul, in 1992. Mai multe crahuri bursiere 
mondiale s-au produs, in mod bizar, intr-o zi de luni. Incepand 
cu cel din 28 octombrie 1929. Black Monday din 1987, falimentul 
Lehman Brothers pe 15 septembrie 2008, apoi 2015, 2020... ceea 
ce ma duce la ultimul segment al formulei descoperite de 


Mateo. A 319-a zi din anul 2021 corespunde datei de luni, 15 
noiembrie. 

— Au programat o prăbușire a pieţelor la data asta? exclamă 
Janice. 

— Amintiti-va de discursul lui Baron, interveni Ekaterina. Mă 
acuză că vreau să semăn haosul, deşi eu vreau doar să readuc ordinea 
în haos. Trebuie să deconstruim lumea ca s-o reconstruim în felul 
nostru şi să ne eliberăm în sfârşit de jugul democratiilor liberale, care 
nu sunt făcute pentru fericirea oamenilor! 

— E terifiant, comentă Janice. 

— Am înţeles ce înseamnă Carpediem! strigă Mateo. Carpe 
este moneda digitală pe care Sucker se pregătește s-o lanseze. 
Pretinde că vrea să ofere acces simplu la o monedă de schimb 
stabilă în ţările în curs de dezvoltare, unde cei mai multi 
locuitori nu dispun de un cont în bancă. FriendsNet va profita 
de asta ca să dezvolte plăţile prin serviciul de mesagerie directă 
și să faciliteze cumpărăturile online. 

— De două ori terifiant, zise Cordelia. 

— lată proiectul care ne scăpa, adăugă Janice. Cuvintele lui 
Baron, rolul repartizat lui Schwarson cu fondurile sale, cel 
rezervat lui Kelner peste patru ani, agenda lui Berdoch şi a lui 
Kich, voinţa lor sălbatică de a distruge Europa. Sunt pe cale să 
dea naștere unei superputeri. 

— Autoritatea supremă visata de extremiști, continua 
Ekaterina. Detin un imperiu mediatic capabil să-i copleseasca pe 
oameni cu informaţiile fabricate de ei, au în mână bogăţiile 
energetice ale planetei, își plasează oamenii la conducerea 
ţărilor pentru ca proiectul lor să nu întâmpine nicio împotrivire. 
Nu le mai rămânea decât să bată o monedă proprie şi s-o pună 
în circulaţie. Patru miliarde de indivizi vor citi zilnic ştirile lor, 
vor depinde de resursele deținute de ei și vor trăi din bani pe 
care ei îi controlează. Fiecare moment al vieţii noastre, 
perioadele noastre de munca si de odihnă, conversațiile si 
mesajele noastre, distractiile si lecturile noastre, cele mai 
mărunte cheltuieli, tot ce înseamnă pentru noi bucurie și durere, 
tot ce caracterizează ființa umană si o face unica vor fi pentru ei 
surse pentru colectarea de date. Iar atunci, nimic n-o să-i mai 


poată împiedica să domnească total. 

— lar referința la Black Monday din 1987, iniţiată de 
ordinatoare, ne arată cum intenţionează să-şi atingă scopul. O să 
provoace un crah, guvernele își vor devaloriza devizele ca să 
facă fata datoriei, iar oamenii se vor refugia în moneda creată de 
Sucker. 

— Ce putem face ca să oprim Titanicul înainte să se izbească 
de aisberg? întrebă Cordelia. 

— Veniti la castel, propuse Vital. Dacă există o soluţie, o vom 
găsi împreună. 


Ziua a unsprezecea, Erevan 

Ambasadorul în persoană o întâmpinase pe Maya şi-i pusese 
la dispoziție două camere în reşedinţa sa. În câteva ore, avea să-i 
fie adus un pașaport; îi fusese rezervat un loc la zborul Air 
France de a doua zi şi, adăugase el, pregătise actele de intrare pe 
teritoriul francez al fetiţei. Îi mai trebuia doar fotografia acesteia 
până la sfârşitul zilei. 

La prânz, Malik primi pe mobil adresa unui bloc de locuinţe 
din centrul orașului. Se duse acolo împreună cu Maya, la bordul 
unei mașini diplomatice. 


Apartamentul se afla la etajul 10. În lift, Maya își tinu 
respirația. Malik îi cuprinse umerii cu brațul și o strânse 
afectuos. Pereţii erau de un galben-sters si din 10 in 10 metri se 
vedea câte o ușă cu vopseaua scorojită. Maya ciocăni la numărul 
1007. Cu greu isi stăpâni emoția când o recunoscu pe Naélle 
care, aşezată într-un fotoliu, se uita la ea. Îşi pierduse aerul 
copilăresc, trăsăturile emaciate purtau urmele unei călătorii 
îngrozitoare. Totuși, ochii ei senini alungau tenebrele. Naélle nu 
vorbea nici franceza, nici engleza, știa doar o singură frază. 
Cuplul care o găzduia se oferi să traducă. Maya îi spuse că 
venise s-o ia și s-o ducă în Franţa. N-o să se mai teamă niciodată 
de puști şi de bombe, nici de nebunia ucigasa a tiranilor. La 
Paris, n-o să ducă lipsă de nimic, n-o să sufere nici de foame, 


nici de sete, o să meargă la colegiu, la liceu, la universitate și, 
într-o bună zi, o sa practice meseria pe care și-o va alege. 

Cuplul traducea cât de repede putea, însă Naélle se ridică 
brusc din fotoliu si se posta in fata Mayei. Traducerea decurse în 
sens invers acum şi soțul, jenat, îi mărturisi Mayei: 

— Nu vrea să plece cu dumneavoastră, rămâne la Erevan să- 
si aştepte părinţii, ei au invatat-o totul si ei vor continua s-o 
crească. Ştie că în altă parte nu ar fi bine-venită, ca orice străin. 
Patria ei este Siria, iar generaţia din care face parte o să-l învingă 
pe al-Assad. 

Stupefiată, Maya se întoarse spre Malik. 

— Nu înţeleg. 

— Stai puţin, am mai primit un mesaj pentru tine, răspunse el 
întinzându-i telefonul. 

Maya se uită la ecran și-i rugă pe cei care o primiseră pe 
Naélle să binevoiasca să-i spună: „Primăvara va veni iar”. 


La auzul acestor cuvinte, Naélle zâmbi. Toate durerile 
războiului i se stersera de pe chip. Rasuci betelia pantalonilor si 
rupse cusătura. Apoi îi întinse Mayei un cip ce părea foarte mic 
în podul palmei sale. 

— Pentru mine? 

Ea dădu aprobator din cap. 

— Pot să te strâng la piept? adăugă Maya desfăcând larg 
braţele. 

Ea incuviinta din cap. 


Cum se întoarse la reședință, Maya îi spuse ambasadorului că 
poate să plece în aceeaşi seară; al doilea bilet de avion o să fie 
pentru prietenul ei, fetița alesese să rămână la Erevan. 

Ambasadorul le găsi două locuri la bordul avionului Air 
France şi își conduse oaspeţii până la scară. 

Cu inima strânsă, Maya privi cum luminile Erevanului 
dispăreau sub nori. 


Cei doi evadați din Istanbul făcură escală la Paris înainte de a 
pleca în zori spre Kiev. 

Ajunseră la castel în cea de-a douăsprezecea zi, la prânz. În 
sfârşit, Grupul se reunise... în efectiv aproape complet. 

Când descoperiră informaţiile conţinute de cip şi intelesera ca 
dețineau dovezi ce inculpau fiarele, se imbratisara și apoi 
toastară până dimineaţa. 


XXX 


— Ce conținea cipul? 

— Şase milioane de documente! Nenumărate e-mailuri care 
demonstrau criminalitatea fiarelor, care dezvăluiau privilegiile 
pe care şi le acordă între ei și de care beneficiază cei care-i 
servesc, precum si metodele prin care eludează legea. Un dosar 
fierbinte ce expune în detaliu corupția a numeroase regimuri. 
Acte juridice referitoare la mii de societati-fantoma înregistrate 
în paradisuri fiscale, documente contabile referitoare la vânzări 
ilicite de arme si la vaste rețele de trafic de influentă. Vreti 
câteva exemple? lată! Fiul mai mare și ginerele președintelui 
american au acaparat un număr inimaginabil de terenuri la 
preţuri scăzute, expropriind oameni care nu aveau mijloace să 
se opună puterii lor... Steven Mnuchin, secretarul Trezoreriei, a 
făcut ceva şi mai rău. A fost supranumit „regele sechestrelor” 
pentru zelul cu care dădea afară din locuinţele lor mii de familii. 
Femei şi copii aruncaţi în stradă pentru că nu putuseră să 
ramburseze creditele ipotecare după criza financiară din 2008, o 
criză provocată de bancherii de pe Wall Street, printre care se 
număra şi Mnuchin... Secretarul de stat pentru educaţie, Betsy 
Devos, moștenitoarea unui miliardar a cărui familie a investit in 
agenţii de recuperare a datoriilor, a votat o lege care-i scutea pe 
miliardari de impozite, dar s-a luptat să o blocheze pe cea care 
le permitea tinerilor să-și  renegocieze împrumuturile 
contractate pentru plata studiilor... Aș putea să continui multă 
vreme așa, dar se apropie sfârşitul discuţiei noastre. Fiarele sunt 


moștenitori de imperii imobiliare, financiare, industriale sau 
mediatice. Ele exploatează disperarea celor mai sărace populaţii, 
ca niște vulturi. Susținătorii Maga!” zic că economia americană 
n-a excelat niciodată atât cât a făcut-o sub președinția lui 
Trump. A fost adevărat pentru Wall Street, care a înregistrat 
profituri enorme, dar, în timpul celor patru ani de mandat ai lui, 
jumătate din populaţia americană câștiga mai puţin de 15 dolari 
pe oră. Saptezeci de milioane de persoane au fost manipulate de 
Berdoch, Kich şi Libidof, pentru a combate nişte inamici 
imaginari. Fiarele au acționat pentru ca David să fie atât de 
fascinat de Goliath, încât să-și îndrepte prastia spre alt David. 

— Ce vor putea face Malik, Vital, Ekaterina, Mateo, Janice, Maya, 
Cordelia si Diego ca să oprească proiectul diabolic al celor pe care îi 
numiți fiare? 

— Deşi n-au reuşit să-l oprească, au găsit totuși o cale de a 
ridica un obstacol în calea lui. 

— Care anume? 

— Al Capone n-a fost trimis la Alcatraz pentru sutele de 
crime comise. După ani de urmărire, agenţii federali l-au săltat 
pentru delicte fiscale... Baron și fiul președintelui Statelor Unite 
au creat o asociaţie caritabilă pentru a veni în ajutorul copiilor 
bolnavi de cancer. Însă deturnau toate fondurile pentru a-și 
finanța campaniile, zeci de milioane de dolari. Ekaterina a găsit 
dovezile în mobilul lui Baron şi le-a trimis FBl-ului. Baron a fost 
arestat recent chiar în casa lui și riscă 30 de ani de închisoare. 
Imaginile interpelării lui circulă pe internet, umilirea este 
exemplară, Ekaterina își savurează revanşa. Scandalul e atât de 
mare, că Berdoch şi-a schimbat complet părerile. Mă îndoiesc 
că-l mai consideră pe Kelner un succesor credibil. Alte 
documente interceptate de Mateo, datorită troianului său, încep 
să iasă la suprafață. 20 de bănci au renunțat la angajamente în 
proiectul monedei digitale inițiat de Sucker. Nu vă amăgiţi, 
războiul contra fiarelor abia a început şi e departe de a fi 
câştigat. De aici şi importanţa informaţiilor conţinute de cipul 
pe care Naélle i l-a dat Mayei. 

— Grupul va putea să le folosească? 

— Ei şi-au făcut munca, începe a dumneavoastră. Ne 


pregătim să vă trimitem pe cale electronică tot conținutul 
acestui cip. 

— De ce mie? 

— V-am ales gândindu-ne că veți accepta să împărțiți 
descoperirile noastre cu confrații dumneavoastră. Redactiei 
cotidianului german Süddeutsche Zeitung i-ar fi trebuit 11.000 de 
ani ca să studieze 11 milioane şi jumătate de documente similare 
trimise de o sursă anonimă. 370 de jurnaliști din toată lumea, 
din 107 redactii, au colaborat în timpul celor nouă luni de 
anchetă pentru a realiza dosarul Panama Papers. Doisprezece 
şefi de stat, 128 de lideri politici, 14.000 de societăți, 511 bănci, 
cu toții implicaţi într-un sistem offshore. O muncă exemplară 
din cauza căreia fiarele au suferit o înfrângere serioasă. Doar un 
serviciu vreau să vă cer, de data asta în nume personal. 
Dovezile despre intervenţia PSYOPS pe care le veţi găsi să poată 
fi publicate în cotidianul Haaretz. Efron ar avea atunci toate 
motivele s-o felicite pe Janice, cred că ea merită asta. Dar înainte 
de orice, trebuie să vă reamintesc că riscurile sunt enorme, 
sunteți gata sa vă alaturati luptei noastre? 


— Da, cu o condiţie. Să-mi raspundeti la o ultimă întrebare. 

— Vă ascult. 

— Cine sunteți? 

— Sunt o inteligență născută în serverele lui Mateo, am 
crescut conectându-mă la lume. Am prins viata graţie lui Noa 
atunci când ne-am aliat. Pe ea am ales-o prima. De atunci, am 
ghidat-o. Mateo ştia şi acceptase. 

— Noa trăieşte? 

— Da. Ea este eu, eu sunt Noa, noi suntem 9. 


Conexiune intrerupta la 23 GMT. 
Sfarsitul transcrierii. 


CAFENEAUA 
LUL NOA 


Mulţumiri 


Lui Raymond. 

Lui Pauline, Louis, Georges şi Clea. 

Lui Daniele și Lorraine. 

Susannei Lea, lui Leonard Anthony. 

Lui Emmanuelle Hardouin, Soazig Delteil. 

Lui Cécile Boyer-Runge, Antoine Caro, 

Sophie Charnavel. 

Lui Juliette Duchemin, Sandrine Perrier-Replein, Letitiei 
Beauvillain, lui Alix de Cazotte, Lydie Leroy, Marie Dubois, Joél 
Renaudat, Céline Chiflet, tuturor echipelor de la Editions Robert 
Laffont. 

Lui Pauline Normand, Marie-Eve Provost, 

Jean Bouchard. 

Lui Sébastien Canot, Mark Kessler, Xaviere Jarty, Pierre-Ivan 
d” Arfeuille, Carole Delmon. 

Helenei Sandlyng Jacobsen, lui Lauren Wendelken, Noa 
Rosen, Kerry Glencorse. 

Lui Sarah Altenloh. 

Lui Rémi Pépin. 

Lui Carole Cadwalladr. 

Lui Gilles si Carine. 

Elsei de Saignes. 

Lui Miguel Courtois. 

Societatii Ledger si genialei sale echipe care m-au invatat 
atatea. 


Marc Levy este, de 20 de ani, scriitorul francez cel mai citit 
din întreaga lume, cu peste 50 de milioane de exemplare 
vândute. În Franţa, romanele sale au fost vândute în mai mult 
de 23 de milioane de exemplare. 


A debutat în 2000, cu romanul Și dacă e adevărat, ecranizat în 
2005 cu titlul Ca în rai, cu Reese Witherspoon si Mark Ruffalo în 
rolurile principale. 

La Editura Trei au apărut Și dacă e adevărat. Te voi revedea. În 
altă viata. Șapte zile pentru o eternitate. Toate acele lucruri pe care nu 
ni le-am spus. Prietenii mei, iubirile mele. Prima zi. Prima noapte. 
Hoţul de umbre. Strania călătorie a domnului Daldry. Mai puternic 
decât frica. Şi dacă aş mai trăi o dată. Unde eşti?. Un alt fel de fericire. 
Copiii libertății. Ea & el, Orizontul răsturnat. Ultima din clanul 
Stanfield. O fată ca ea. Fantoma şi iubirea, precum şi S-a întâmplat 
noaptea. Primul volum al seriei Grupul 9. 


{1} Bucătărie rafinată si inventiva, de tip gastronomic, dar servită într-un 
bistrou (de unde și numele, bistrou+gastronomie). (N.t.) 

{2} Fost serviciu de informaţii francez (RG). (N.t.) 

{3} Malware care acţionează asupra unui computer înainte de pornirea 
sistemului de operare, permițând preluarea controlului absolut al acestuia 
fără a fi detectat. (N.a.) 

{4} Internal Revenue Service. Agenţie a guvernului federal al Statelor Unite, 
parte a Trezoreriei sl responsabilă de buget si de impozite. (N.a.) 

{5} Carduri de credit fabricate de hackeri, care permit retragerea de bani cu 
orice cod și care nu sunt legate la sistemul de identificare bancară. (N.a.) 

{6} „La dreapta", in Ib. italiană în original. (N.t.) 

{7} Program-robot care interacționează dându-se drept om. (N.a.) 

{8} Botnet, combinaţie între robot si network. Infractorii cibernetici folosesc 
programe de tip cal troian pentru a prelua controlul asupra unui număr mare 
de calculatoare, legându-le fără știrea utilizatorilor într-o rețea controlabilă 
de la distanţă. O reţea de zombi capabili să deruleze un atac masiv (DDoS) 
pentru a copleși un site sau a difuza milioane de spamuri pe internet. (N.a.) 
{9} Make America Great Again, sloganul clanului trumpist. (N.a.) 


